text:
Cando una limba est in pelea (comente su sardu), devet crèschere e tenet bisòngiu de ossìgenu, a su sòlitu si faghet recursu a sas tradutziones, pro l’agiuventare.
Cunforma a sos ùrtimos rilevamentos sotziològicos disponìbiles (Chirca Sotziulinguìstica de sa Regione “Le lingue dei Sardi”, 2007), belle su 70 pro chentu de sos sardos decrarat de connòschere sa limba sua, ma petzi su 13 pro chentu de sos pitzinnos l’impitat normalmente in domo cun su babbu e cun sa mama.
Una tendèntzia chi, projetada in sas dècadas venidoras, at a chèrrere nàrrere de seguru s’iscumparta de sa limba istòrica de s’ìsula. Sa presèntzia in sas iscolas, a dolu mannu, est galu tropu episòdica.
Su chi at cumbintu sas famìlias a lassare sa limba de sos antepassados est istada sa difusione, in sas ùrtimas dècadas, de unu fràigu identitàriu negativu de su sardu fatu de pregiudìtzios, istereòtipos, tòpicos e fàulas chi sas populatziones at pensadu chi esserent sa realidade.
Unu de custos est s’idea difusa de una mancàntzia de prestìgiu literàriu, sotziale e culturale de su sardu.
A bortare capos de òpera de sa literadura mundiale in sardu, in pare cun àteros interventos de polìtica linguìstica (comente sa presèntzia e sa visibilidade in s’amministratzione pùblica e in sos mèdios de informatzione) agiuat a torrare a su sardu una dinnidade culturale chi no agatat sa legitimatzione sua petzi in sos àmbitos folclorìsticos e dialetales.
Sas finalidades sunt duas. A un’ala sugugiare sa leada de cussèntzia dae bandas de sa populatzione, e de sos letores, chi su sardu si podet mesurare sena problemas cun formas de iscritura de livellu e cuntenutu artu.
A s’àtera, dare un’impulsu cuncretu a sa produtzione literària in limba sarda chi, in sas duas dècadas chi sunt in pessu coladas, semper a cando est lòmpida a resurtados de livellu bonu siat pro sa cantidade (prus de 200 romanzos publicados) siat pro sa cantidade (unos cantos romanzos ant otentu reconnoschimentos in prèmios de calidade arta).
Comente cunseguèntzia, s’otenent fintzas àteros resurtados chi non sunt prus pagu de importu. Si creat traballu in su setore editoriale e professionale linguìsticu cun incàrrigos pagados pro editores, tradutores, redatores, curettores de prima manu, impentadores, distributores e librajos.
A s’àtera si dant a sas iscolas materiales didàticos literàrios non folclorìsticos de livellu artu chi podent cumpètere cun sos de àteras limbas prus reconnotas e legitimadas.
S’iscummissa, tando, est sa de nche catzare a sa limba sarda cuddu belu e imàgine de arretratesa populare de sos àmbitos traditzionales, e a l’impitare, imbetzes, pro veiculare cuntenutos cuntemporàneos, universales e geniosos de sa cultura otzidentale moderna.
A la presentare, tando, a sos ogros de sa populatzione comente una limba “normale”. De su restu, totu sas limbas ant tentu custu passàgiu, fintzas s’italianu in s’Otighentos, cando fiat gherrende pro lu legitimare e traduiat sos clàssicos modernos pro propònnere modellos a sos iscritores suos.
Dae una limba traditzionale chi veìculat petzi sa “cultura sarda” (est a nàrrere cussa identitària-folclorìstica) a una limba chi si mesurat cun una cultura de tipu internatzionale chi su prus de sos sardos oe aprètziat e intendet comente sua. Ma sena renuntziare a sa limba pròpia.
Su puntu prus artu de custa atividade culturale, incaminada in su 2008 dae sa Regione cun su progetu TPC “Tradùere pro Crèschere”, e pustis, a dolu mannu, blocadu in su 2014 pro neghe de su minimòngiu de sos fundos regionales, est istadu tocadu pròpiu in sos ùrtimos annos cun sa publicatzione de su Don Chisciotte in sardu, ma fintzas cu sa tradutzione de su primu libru dae s’àrabu a su sardu “Segamentu de ancas” de su sirianu Zakaria Tamer.
Duncas como sa limba sarda “possedit”, fintzas gràtzias a àteras sotziedades editoriales, sa prima parte de una biblioteca internatzionale de tradutziones bonas, cun autores, in mesu de sos àteros, de su valore de James Joyce, Garcia Marquez, Luis Sepulveda, Goethe, Stevenson, Leopoldo Alas, Mendoza, Salgari, Machiavelli, Omero, Sofolce, Sibilla Aleramo, Von La Roche, De Amicis, Kavafis, Lewis Carrol, Saramago, Unamuno, Coromines e àteros subra de sos cales, pro como, Miguel de Cervantes dòminat pro s’importàntzia literària de sa difusione sua in su mundu.
Sas tradutziones de Dubliners e The Canterville Ghost, gasi comente sas àteras, sunt istadas realizadas cun s’impreu de sas normas ortogràficas de sa limba sarda comuna ca, a pàrrere de sos promotores, non bi podet èssere una limba normale che si iscriet in duos o prus de duos dialetos-variantes.
Cunditzione essentziale pro una literadura dinna de custu nùmene, o pro s’impreu ufitziale de sa limba, est a tènnere un modellu cumpartzidu ùnicu de iscritura.
Si nono si torrat a rùere in sa pràdighe de sa visione dialetizante e folclorìstica. Cosa chi in Sardigna e pro su sardu, a dolu mannu, est un’ argumentu semper atuale.
S’isperu est chi, dae su cunfrontu cun sas literaduras valorosas, fintzas sa literadra de sa minoria linguìstica sarda crescat e si nche catzet cada residu de folclorismu o de istereòtipos post- colonitzazione, sena truncare cun sos valores artos de sa sotziedade traditzionale.
E chi sos tradutores, mescamente sos giòvanos, siant sos iscritores noos in sardu de cras. Lis at a bènnere prus male, a sos ininmigos in malafide, a nàrrere chi su sardu est unu dialetu (est a nàrrere una limba inferiore) si s’afirmat unu modellu de iscritura ebbia e sos dialetos-variante esistent in àteros registros.
E, mescamente, si sa Regione torrat a investire in custas operatziones chi dant calidade a unu discursu linguìsticu chi si nono abbarrat acorradu in su folclore, in sos comunicados pro s’imprenta e in su dibàtidu academicu.


c: text/html

text:
Crae
Sa crae est un’ozetu impreadu pro aberrer o cunzare unu serrarzu. A s’avesu, cunsistit in una barredda sùtile de metallu, probida de gulas tacheddadas chi formant dentes e/o rallas o mortisas minoras, chi currespondent a sa forma de su serrarzu e de sos mecanismos internos suos, permitende in custa manera de realizare s’abertura, normarmente a mèdiu de rodiamentu.
S’arrogu de crae tacheddadu chi s’insertat in su serrarzu est naradu atza. S’aferradorzu, zenerarmente prus ampru pro nde fazilitare s’agarrada, e ischeadu o coloradu pro permiter su recunnoschimentu de una crae in unu cordu, est probidu de un’orifìtziu, tundu o retangulare, naradu colacraes, chi servit pro l’insertare a su craeri. Su cordu est unu cumparis de craes, a s’avesu sas impreadas abitualmente dae onzi unu pro intrare a domo, pro cunzare s’automòbile, pro su garazu, pro s’ufìssiu e àteros serrarzos, che sos de allarmas, zagas e cassitas de su curreu. Sa crae dentellada fiat istada imbentada in su 1851 dae Linus Yale.

robotstxt: allowed

filter: keep


text:
Unu festival literàriu chi tenit prus de unu tzentru chi ndi bollit bessiri permanenti. Custu est Éntula, sa de duus editzioni, festival chi sighit giai de tres mesis e at acabai su mesi chi benit, de argiolas a dònniasanti 2014.
Festival literàriu chi no tenit unu logu pretzisu, no s’agatat in Casteddu o in Tàtari, sa cosa bella est chi traessat sa Sardigna etotu passendi po biddas meda. Fendi scallentai de curiosidadi a totu sa genti chi atòbiat, chi funt milli e milli, una variedadi de genti posta a pari a una variedadi de autoris de Sardigna, de Itàlia e de s’arrestu de su Mundu. Éntula est pesau de s’assòtziu Lìberos e su giassu innui s’agatat totu su programa est entula.liberos.it.


text:
Kurdistan
Coordinadas: 37°N 43°E / 37°N 43°E
Artìculu in LSC
Su Kurdistan o Curdistan est una regione geogràfica e culturale chentza trèmenes pretzisos de s'Oriente Mèdiu, chi definit s'àrea in ue s'agatat bìvida in majoria de su pòpulu curdu. S'impitu oe in die de su faeddu Kurdistan est allindadu a inditare is bator cantones chi ddu cumponint, ispartzidos intre is territòrios de sa Turchia sud orientale, sa Sìria e s'Irak de norti e s'uestu de s'Iran.
S'àrea tenet istèrrida intre 190.000 e 390.000 km2 e contat populatzione de unos 28 milliones de bividores.
Unas cantas organizatziones natzionalistas curdas punnant a criare unu istadu natzionale curdu indipendente, aunende is àreas a majoria de bividores curdos. Àteros grupos polìticos tenent a obietivu su de fàghere balangiare istatutu de autonomia a is regiones bàrias in intro de is làcanas de is istados chi giai s'agatant.
Reconnoschimentos polìticos[modìfica | modìfica su còdighe de orìgine]
Su Kurdistan irachenu est istadu su primu a lòmpere a sa ràgia de s'autonomia in su 1970, a sighidu de unu acòrdiu cun su guvernu irachenu. S'istatutu est istadu pois torradu a cunfirmare in su 2005, cun s'ordìngiu - a fatu de sa segunda gherra de su golfu - de sa repùblica federale.
Sa provìntzia cun nùmene de Kurdistan chi s'agatat in Iran non godit imbetzes de autonomia peruna. In Sìria is curdos cumbatentes in sa gherra tzivile sunt istados capatzos de pigare cuntrollu de manna parte de is territòrios de su norti-estu, comente is fortzas fideles a al-Assad si sunt retiradas a cumbatere aterue. Est pro custa resone chi, aende istabilidu guvernu propiu, cherint como chi ddis siat dada autonomia in una Sìria democràtica, o fintzas s'indipendèntzia. Su Kurdistan turcu est intames una regione non uffitzialmente reconnota: is bividores suos, mancari rapresentent unu 18% de sa populatzione de s'istadu, no godint de perunu cunsideru polìticu chi nde amparet sa cultura o sa limba (in Turchia petzi su turcu est limba uffitziale). Economicamente est s'àrea prus incuida de Turchia.
Totu su Kurdistan sunfrit de discriminatziones bàrias e sos bividores, mescamente in is deghinas de annos colados, sunt istados sugetos a cumbènidos de limpiadura ètnica.


text:
Limba giapponesa
Articulu in nugoresu
Sa limba giapponesa (日本語 nihongo?) est una limba chistionada in Giappone e in parìtzos locos a ube sos giapponesos fin disterràos.
Su giapponesu, paris chin sas limbas ryūkyūanas, sun parte de sa familia limbistica de sas limbas nipponicas. Dae su puntu de bìsta filogeneticu su giapponesu, a su solitu, si tenet a cussìderu comente limba isulada, ca non fachet a che bocare a campu s'orìzine sua. Calicuna teoria pessat chi su giapponesu tenzat radìchinas a comunu chin sa limba ainu (faveddada oje in dìe dae paca zente in s'isula de Hokkaidō), chin sas limbas austronesianas oppuru chin carchi limba de su grùstiu uralu-altaicu. Si tenen meda prus a contu sas urtimas duas ipotesis: medas, tra sos limbistas, pessan chi su giapponesu tenzat unu substratu austronesianu chin carchi elementu de superstratu de orizine uralu-altaica. Làdinos sun sos assimìzos chi tenet su giapponesu chin su coreanu, sèndebi sas differentzias prus mannas in su pianu morfologicu-lessicale.
Paritzos istudiosos imprèan su faveddu "protogiapponesu" (dae s'inglesu Proto-Japonic) pro inditare sa protolimba de tottus sas variedades de sas limbas modernas de su Giappone, est a nàrrer sa limba giapponesa de commo, sos limbazos de su Giappone e tottus sas limbas chi si chistionan in sas isulas Ryukyu.
Dae su puntu de bista tipologicu su giapponesu tenet medas caratteristicas chi sun proprias de sas limbas agglutinantes de tipu SOV, chind un'istruttura "tema-cummentariu" (pretzìsu meda a su coreanu). Sa presentzia de carchi elementu caratteristicu de sas limbas flessivas at ispintu a medas limbistas a pònner su giapponesu in intro de su grùstiu de sas limbas "semi-agglutinantes".


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
lénu , agt Definizione
nau de fune o cosas deasi, chi no est bene tirada; nau de cosas de bufare, chi portant pagu àrculu; nau de sa manera de fàere o de nàrrere, chi si dhue ponet pagu fortza, pagu presse (nau de boghe, unu pagu bàscia, coment'e trista)
Sinonimi e contrari
abbàmbiu,
brandhu,
flúsciu,
lentu
| ctr.
afissu,
crispu,
istrintu,
tiradu
/
gàrrigu,
folte
Modi di dire
csn:
a lenu a lenu = abbellu abbellu; faedhare a lenu, a sa lena = a sa séria, chentza cúrrere, a su pasa pasa, chentza presse, nendhe sas peràulas chi s'intendhant bene; dàrendhe una crispa una lena = una borta dare su cuntentu e un'àtera pretènnere carchi cosa, dare unu bàntidu e una briga, lassare andhare carchi cosa e pretènnerendhe un'àtera; frades lenos = su sonnu; trídicu lenu = bíciu, aurtidu, anneuladu
Frasi
daghi s'imbustu ti at postu seju no ti dat impestu, lu portes istrintu o lenu (P.Pisurzi)◊ sas abbas lenas de abrile e maju ant batidu su sebe a cumprimentu (S.Murgia Niola)
2.
custu est binu lenu, cosa de féminas!
3.
de sos ammentos lenos ndhe lis benit bisonzos de atarzu! ◊ s'intendhet lena lena una boghe pibiosa ◊ canto, ma su coro est tristu e sa boghe at a èssere lena ◊ Malocu, in Macumere ses mancante ca mi pares cantendhe lenu lenu! (M.Murenu)◊ crabas, arveghes, bacas a s'aviu giughent bentre lena ◊ lenu che su sonnu lis fit intratu in su contu ◊ prite, nara, consumindhe ti ses a frebba lena? ◊ is arrius iscurriant lenus lenus ◊ est faghindhe abbighedha lena
4.
a lenu a lenu finas sos birgonzosos sigheint abberzendhe prima un'oju e pustis s'àteru puru abbaidendhe pitzocas ◊ faghimus una bella arrejonada a sa lena ◊ ant postu su corjolu de s'arantzu in sa cassarola ghetandhe mele e muricandhe a lenu a lenu
Etimo
ltn.
*lenus po lenis
Traduzioni
Francese
flasque,
mou,
faible
Inglese
weak,
flaccid
Spagnolo
flojo,
débil
Italiano
flòscio,
fiacco,
débole,
sommésso
Tedesco
schlaff,
schwach.


text:
IS BABBUS DE SU MOVIMENTU
LINGUÌSTICU SARDU
Antonio Gramsci
Est connotu pruschetotu po essi unu de is fundadoris de su partidu comunista italianu (PCd’I) in su 1921. Pagu genti est a connoscèntzia chi su comunista Gramsci at tentu stima manna meda po sa lìngua sarda. Est su primu chi at pigau a incuru…
Antonio Simon Mossa
Fiat architetu, polìticu, scridori e pensadori sardu. Est su babbu de su neosardismu (o segundu sardismu o sardismu indipendentista). At pigau sa làurea in Architetura in su 1941. Antoni Simon Mossa at incarrerau a solu sa batalla po sa defensa…
Francesco Masala (Cicitu)
Si diplomat in su liceu de Tàtari e apustis movit a Roma aundi otenit sa làurea cun Natalino Sapegno cun d-una tesi apitzus de su teatru de Pirandello. At pigau parti a sa de duas gherras mundialis gherrendi in su fronti jugoslavu e russu…
Giampiero Marras Zuanne Pedru Marras (Zampa)
Guanne Pedru Marras-Meloni, connotu cun su nòmini de ‘Zampa’ Marras est famau meda in su mundu de sa cultura sarda, pruschetotu in su mundu de su movimentu linguìsticu sardu e de sa polìtica de su sardismu indipendentista.
Michelangelo Pira (Mialinu)
Mialinu Pira (allomingiau ‘Mialinu de crapinu’) fiat s’antropòlogu sardu chi mellus at pigau in cunsideru e studiau sa chistioni linguìstica sarda in su campu antropològicu. Pruschetotu at studiau is chistionis chi pertocant sa sòtziu-linguìstica…
Oreste Pili
Oresti Pili est nàscïu in Cabuderra in su 1953. At studiau in su liceu clàssicu e apustis at pigau sa làurea in Lìnguas stràngias in s’universidadi de Casteddu, spetzialisendi-sì in lìngua tedesca. Apustis s’est spetzialisau in linguìstica sarda faendi…
Salvatore Meloni (Doddore)
Sarbadore Meloni (Ìtiri Cannedu 04.05.1943 – presoni de Uda 05.07.2017) connotu puru cun su nòmini de Doddore fiat unu patriotu sardu indipendentista chi in is batallas suas at circau sèmpiri de defensai sa lìngua sarda…


text:
Melbourne
Coordinadas: 37°48′51″S 144°57′47″E / 37.814167°S 144.963056°E
Melbourne est una tzitade de Austràlia, segunda tzitade pro populatzione a pustis de Sydney, cun unos 3,6 milliones de bividores in s'àrea metropolitana. Su tzentru istòricu, sa City of Melbourne, tenet petzi 69.670 bividores (segundu datos de su tzensu de 2001). Sa tzitade est sa capitale de s'istadu de Victòria. Fiat istada capitale de Austràlia intre su 1901 e su 1927. Su Royal Exhibition Building de Melbourne est iscritu in sa lista de is Patrimònios de s'Umanidade de s'UNESCO.
Melbourne est situada in sa costera sud-esta de Austràlia, cosa chi nde faghet sa capitale de istadu situada prus in su sud de s'Austràlia continentale, est a nàrrere, sena contare Hobart in s'ìsula de Tasmània. Est situada a s'imbucada de su riu Yarra, a su chirru de sa baja de Portu Philip. Sa tzitade pigat su nùmene de s'antigu primu ministru britànnicu William Lamb, segundu visconte de Melbourne, su cale tìtulu nobiliare faghiat riferimentu in sa localidade inglesa de Melbourne a sa contea de Derbyshire. Su nùmene Melbourne, chi depet s'orìgine sua a su tèrmine anglosàssone mylla burne, signìficat «riu de su mulinu».


text:
Nos cheres propònnere unu manuscritu o un'idea editoriale?
Ammentende·ti chi sa sotziedade editoriale – francu carchi casu particulare – no atzetat manuscritos in pabiru, ti cumbidamus a imbiare s'òpera, cumpleta de una sinossi curtza e un’ischeda biogràfica de s’autore, mègius si in unu file ùnicu in formadu PDF o testuale (.doc, .odt, .rtf), mandende·nos una email a
proposal@nor-web.eu
A dolu mannu nostru, pro su muntone de materiale chi retzimus ogna chida, amus a torrare risposta a sas propostas chi nos ant a interessare ebbia.
Duncas si no as a retzire risposta intro de 9 (noe) meses, cheret nàrrere chi sa proposta tua no interessat.
Sos manuscritos o sas propostas editoriales in pabiru no ddos amus a torrare.


text:
UNIX
UNIX est unu sistema operativu criau in su 1969 de unas cantu de programmadoris de sa Bell Laboratories in su New Jersey. Su sistema UNIX est famau meda pro essi impreau cumente server, fintzas ki, prus etotu in tempus modernus, s'est ispainadu meda in is sistemas workstation.
Oindie, su nomini UNIX est oberau pro inditare una familla de sistemas operativus prus manna, in sa cali s'agatant Linux, Solaris, BSD, Mac OS X, HURD et medas ateros.
Su nomini UNIX est unu marku arregistrau de sa Open Group, sotziedade ki traballat pro criai standard comunus.
Acapius de forasModìfica
Sa pagina Unix in su jassu Open Group Archiviadu su 6 santugaine 2008 in s'Internet Archive.


text:
JAMES A. ROCCO
Director | Writer | Consultant | Producer
James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, James A. Rocco, James A. Rocco, Jamie Rocco, Jamie Rocco, James Rocco, James Rocco, .
JAMES A. ROCCO
917.744.5027
MARK D. SENDROFF, Esq.
Sendroff & Baruch, LLP.
1500 Broadway, Suite 2201
New York, NY 10036-4015
Phone: (212) 840-6400
Fax: (212) 840-6401


text:
Antigua e Barbuda
Coordinadas: 17°07′N 61°51′W / 17.116667°N 61.85°W
Artìculu in LSC
Antigua e Barbuda (in inglesu: Antigua and Barbuda [ænˈtiːɡə ænd bɑrˈbjuːdə]; in ispagnolu tenet signìficu de "antigu" e "brabudu") est unu istadu cumpostu de duas ìsulas copiolas chi s'agatat intre mare Caraìbicu e otzèanu Atlànticu. Impare a is duas ìsuals majores de Antigua e Barbuda, nde faghent parte unu pore de isuleddas minores (intre chi Great Bird, Green, Guinea, Long, Maiden, ìsulas York e prus a sud Redonda). Sa capitale e bidda majore est Saint John's, sa limba uffitziale s'inglesu.
S'istèrrida est de 440 km² e sa populatzione residente de unos 81.800 bividores. Is ìsulas de Antigua e Barbuda s'agatant istesiadas de pagus mìglias nàuticas e faghent parte de is Antillas minores.
Su nòmingiu de s'istadu est "Land of 365 Beaches" (Sa Terra de is 365 Prajas), chi dependet de is prajas numerosas chi ddu caraterizant. Sa cultura suas est istada influentzada meda de is britànnicos, su territòriu fiat difatis colònia de su Rènniu Unidu fintzas a su 1 de onniasantu 1981.


text:
Dalmàtzia
Coordinadas: 43°48′45.94″N 16°13′07.52″E / 43.812761°N 16.218756°E
Artìculu in LSC
Sa Dalmàtzia (in croatu: Dalmacija) est una regione istòrica de sa penisula Balcànica.
S'agatat in sa costera esta de su mare Adriàticu, e sighit totu su territòriu a cara de sa costera cun tremenes intranabiles a is Alpes Dinàricas. Sa làcana meridionale est dada de su frùmene Bojana, chi iscerat su Montenegro de s'Albania.
Atualmente s'agatat ispartzida intre Croàtzia, chi tenet sa prus parte de su territòriu, su Montenegro e pro tretu meda curtzu sa Bòsnia e Erzegòvina.


text:
Telegram Premium est arribbadu
Telegram, lòmpidu dae pagu a 700 milliones de impitadores, tenet immoe una versione Premium a pagamentu, che a àteros servìtzios.
Totu su chi fiat in donu at a abarrare de aici: sa diferèntzia cun sa versione Premium est chi cando in sa versione in donu ddoe at càncua genia de lìmite, in sa versione Premium custu lìmite est dòpiu. Pro esempru, is impitadores Premium podent iscambiare archìvios finas a 4GB imbetzes de 2GB.
Is àteros lìmites chi sunt dòpios pro is impitadores Premium sunt is grupos chi si podent sighire: 500/1000, is tzarradas apicadas: 5/10, is ligòngios pùblicos t.me/nòmine: 10/20 e is GIF sarvadas: 200/400. In prus, sa versione in donu at a ammustrare publitzidade me is canales pùblicos, chi sa versione Premium at a cuare.
Su costu pro totu custu est de $4.99 pro mese. At a èssere de interessu a castiare is istatìsticas de cantos ant a pagare pro totu custu.
S'immàgine de s'artìculu benit de Telegram.org


text:
Pan Am World Airways
Pan American World Airways, abreviada comunamente in Pan Am, fiat istadu su trasportadore abiàtigu printzipale e prus mannu de sos Istados Aunidos dae su 1927 finas a su faddimentu suo de su 4 de nadale de 1991.
Fundada in su 1927 comente servìtziu programmadu de passizeri e curreu chi operaiat intre Key West, Frorida, e S’Abana, Cuba, sa cumpanzia fiat devènnida una de importu, acreditada de medas innoaduras chi aiant formadu s’indùstria abiàtiga internassionale, incrùdidu s’impreu ispainadu de zetos, jumbos e sistemas de reservadura informatizados. Fiat istada finas unu de sos membros fundadores de s’Assòtziu Internassionale de Trasportu Abiàtigu (AITA), s’assòtziu industriale grobale de sas cumpanzias abiàtigas. Identifigada dae su logo suo cun unu grobu biaìtu, dae sa paraula “clipper” (aparèchiu mannu pro bolos transotzeànigos) in sos nùmenes de sos bolarzos e in sos sinzales de mutida, e dae sos bonetes arbos de sos pilotos suos, sa cumpanzia fiat istada un’icona curturale de su de 20 sègulos.
In un’èpoga dominada dae trasportadores de bandera chi fiant possèdidos dae sos gubernos in manera totale o majoritària, fiat finas sa cumpanzia de bandera no ufissiale de sos IAA. In tempus de su prus de s’era sua, sa base operativa de Pan Am fiat istadu su Worldport, situadu in s’abioportu John F. Kennedy de New York.


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
ispollincàre , vrb: spollincai Definitzione
pigare e bogare su bestimentu chi si portat bestiu; nau de su terrenu, pèrdere su matedu, abbarrare chentza matedu
Sinònimos e contràrios
innudare,
ischígnere,
ispogiare,
spollitai
| ctr.
bestire,
chígnere
Frases
iat dromiu pagu e mali, mancu si fiat ispollincau ◊ ispogiare e ispollincare po noso chelet nàrrere sa matessi cosa
2.
s'arriu de dinai iat sighiu a ingrussai, is forestas a ndi arrui, sa terra a s'ispollincai: su mali mandiadori de sa seguri furistera fut destruendu is cussòrgias
Ètimu
srd.


text:
burrusciàre , vrb: abburrusciare Definizione consumare sa cosa, mescamente chentza bisóngiu, a tropu, perdendhodha Sinonimi e contrari aperdimentare, distrúere, irbaire, isburrusciare, ispazetare, ispèldere, istravuciare, sparafiai Traduzioni Francese gaspiller Inglese to squander Spagnolo despilfarrar, derrochar, dilapidar Italiano scialacquare Tedesco vergeuden.
irbaíre , vrb: isbaire Definizione ispèndhere prus de su bisóngiu; fàere giare atentzione a calecuna àtera cosa coment'e a giogu, a ispàssiu Sinonimi e contrari burrusciare, ispeldisciare, istravuciare / irballare 1 Frasi su pópulu domandhat proite tantos miliardos isbaidos ◊ est unu criminale chie isbait sos benes púbblicos ◊ isbaint sos milliardos a manca e a dresta, tantu za pagant sos àteros! 2. a sa pitzinna pro l'irbaire li at nadu ca fit ghirandhe su babbu ◊ pro irbaire sa pitzinna, ca fit timendhe, sa mama si ndh'est rísida Etimo ctl. esbair Traduzioni Francese dilapider, gaspiller Inglese to waste Spagnolo dilapidar, derrochar Italiano dilapidare, sprecare Tedesco durchbringen, verschwenden.
ispeldisciàre , vrb: isperdiciai, isperdisciare, isperdissiai, isperdissiare, isperditziare, spedritziai Definizione perdimentare sa cosa, ispèndhere dinare e cosa chentza contu e chentza cabu, po nudha, po cosas chentza importu o pagu sérias; irmundhiare, distrúere cosa, gente, nau fintzes in su sensu de dha fàere iscumpàrrere Sinonimi e contrari aperdimentare, burrusciare, disperdissiare, distrúere, isbaire, ispazetare, ispèldere, istradhusciare, istravuciare, istruichinare, sparafiai | ctr. aorrai, arresparmiai, collire, contifizare, istraviare 1 Frasi zente cun cabu bi cheret pro no isperdissiare su dinari ◊ cun totu su tabbacu chi ti fumas ti che as totu su bene isperdisciadu (P.Masia)◊ su bene ti l'as isperdisciadu pro su lussu ◊ mi feis isperdiciai cussu pagu chi tengu! 2. ispeldíscia su pabilu de sos muros, si ti faghet male ◊ su mundhu chena fide si ammalísciat, si ódiat e s'isperdísciat ◊ isperdíssia s'eternu arguai de ódios, istridos e prenetas! (G.Ruju)◊ los ant isperdissiados totu, siscuros! ◊ cun su fàghere bostru onestu che isperdissiades dimónios e súrbiles Etimo ctl., spn. Traduzioni Francese gaspiller Inglese to squander Spagnolo desperdiciar Italiano dilapidare, sperperare, dissipare Tedesco verschwenden.
istravuciàre , vrb: istravutzare, istruvuciare, istruvusciare Definizione istare a su papa papa, nau fintzes in su sensu de papare meda, prus de su chi serbit, de perdimentare sa cosa Sinonimi e contrari manicare, manichedhare, papai / burrusciare, desbaratare, isbaire, ispeldisciare 2. si est feu a si brivare de su tantu chi pro su vívere est netzessidade, s'istruvusciare est peus ateretantu! (A.Paba)◊ su pistercone, amantiosu de gustos e divertimentos, si ndhe aiat istravutzadu cun sos cumpanzos sos benes chi li aiant lassadu sos mannos Traduzioni Francese grignoter, gaspiller Inglese to nibble, to squander Spagnolo picar, derrochar Italiano mangiucchiare, scialacquare, sperperare Tedesco naschen, vergeuden, verschwenden.
malocràre , vrb: malograi, malograre, malorgai Definizione fàere andhare male in su sensu de guastare, de pèrdere, o fintzes de perdimentare sa cosa; pònnere ogu, pitziare de ogu / m. sos annos, sas dies, su mamentu, su dinare, su sàmbene Sinonimi e contrari fragiare, guastai, malobrare, pèrdere, stramancai Frasi tristu deo chi apo malogradu una prendha chi tenia! ◊ malogresi s'ocasione chi tenia in manos ◊ cussa linna iscurincedha apícius de s’atra e pigandi su tirí po no dhu malorgai! 2. t'incumandho no apes de malograre s'orrobba candho passas! Etimo spn. Traduzioni Francese abîmer, gaspiller Inglese to damage Spagnolo malograr Italiano sciupare Tedesco verderben, vergeuden.
perdimentàre , vrb: aperdimentare Definizione impreare sa cosa chentza arrespàrmiu nudha, chentza atentzione, ponendhondhe prus de su chi serbit, perdendhodha Sinonimi e contrari irbaire, ispeldisciare, pèldere, stravulliai | ctr. avitare, collire 2. e za fit cosa de perdimentare su chi l'at ingannada!… Etimo srd. Traduzioni Francese gaspiller Inglese to waste Spagnolo derrochar Italiano sprecare, sperperare Tedesco verschwenden.


text:
abbarrigàre , vrb Definitzione fàere fortza faendho pesu o ispinghendho de pitzu, incracare faendho pesu Sinònimos e contràrios abbaticare, apretigare, carcare, imbarrigare, incalcare Ètimu srd. Tradutziones Frantzesu appuyer, presser Ingresu to press Ispagnolu apretar Italianu prèmere Tedescu drücken.
abbaticàda , nf: abbatigada Definitzione su abbatigare, su incracare fortzandho de pitzu / dare una a. Sinònimos e contràrios abbatzicadura, arrecracada, cracaxada, incarcada Ètimu srd. Tradutziones Frantzesu pression Ingresu pressure, crush Ispagnolu presión Italianu pressióne, pigiata Tedescu Druck, Drücken.
abbaticàre , vrb: abbatigare, abbatzicare Definitzione fàere pesu incracandho o ispinghendho de pitzu Sinònimos e contràrios abbarrigare, acacigai, apistulare, carcare, incalcare, pretare / strecae Frases su pesu de sa carena l'abbatzicaiat 2. sa lamedha l'at abbatzicata che tubbedhu líticu de dentifritzu Ètimu srd. Tradutziones Frantzesu fouler Ingresu to press Ispagnolu apretar, comprimir Italianu pigiare, comprìmere Tedescu drücken.
abbatigaméntu , nm Definitzione unu abbatigare a sa sighia, unu incracare chi sighit Sinònimos e contràrios abbatigadura, abbatighinzu, abbàtzicu, incarcu Ètimu srd. Tradutziones Frantzesu pressage, pressurage Ingresu pressing Ispagnolu pisa, pisada Italianu pigiaménto, pressatura Tedescu Drücken.
aggafiàre , vrb Definitzione incasciare una cosa in mesu de àteras cun fortza de dh’arrèschere, pistare o istrecare puru; fintzes inghiriare a bratzos o cun àteru una cosa po dha pigare totu Sinònimos e contràrios afíere, inciassare, ingatzinai, tènnere / inchínghere Frases sa zanna mi che at aggafiadu su pódhighe ca si ch'est serrada chentza mi ndhe abbizare Tradutziones Frantzesu serrer Ingresu to grip Ispagnolu apretar Italianu strìngere Tedescu drücken.
apretigàre , vrb Definitzione fàere fortza o pesu apitzu de ccn. cosa Sinònimos e contràrios abbarrigare, abbaticare, carcare, incalcare, pretare Ètimu srd. Tradutziones Frantzesu comprimer Ingresu to press, to compress Ispagnolu apretar Italianu prèmere, comprìmere Tedescu drücken, zusammendrücken.
carcadúra , nf: cracadura Definitzione su cracare (àghina, furesu, orrobba samunandho e àteru) Sinònimos e contràrios cacigadura, carcamentu, càticu / iscarchiadura Ètimu srd. Tradutziones Frantzesu foulage Ingresu crushing Ispagnolu pisa, pisado Italianu pigiatura Tedescu Drücken.
imprentài, imprentàre , vrb Definitzione pònnere, lassare o fàere s'imprenta, ma nau mescamente in su sensu de iscríere líbberos, giornales e àteru cun machinàrios Sinònimos e contràrios puncionai Frases deo istimo cussas manos de pastore e cussa cara ue bentos fritos e suore bi ant iscritu su prétziu de su pane cun líteras imprentadas in sa pedhe (S.Corriga)◊ cussu líbberu at imprentadu in s'ammentu de sos Sardos sos versos de Mereu ◊ portant su mari sardu imprentau in is ogus Ètimu spn. emprentar Tradutziones Frantzesu imprimer, graver Ingresu to print Ispagnolu imprimir Italianu stampare Tedescu drucken.
incalcàre , vrb: incarcare, incascare, inchircare, incracai, incracare Definitzione ispínghere de parte de pitzu una cosa, fàere pesu in pitzu, ma fintzes istrínghere, fàere fortza; fàere cracu o fintzes bufare (o papare) meda, coment'e a istichidura, faendho prus cracu, tibbiu Sinònimos e contràrios abbarrigare, abbaticare, apretigare, calcai, crichiri, istibbire, pretare Frases s'at incalcadu sa berrita in conca ◊ si abbutonat su capoto e s'incascat su bonete in conca ◊ su gatu mi pigat su didu in buca, mússiat ma no incracat 2. comente at torradu a pròere, sos cunzados, sos pasciales, sos mandriolos si sunt torrados a incarcare d'erva ◊ chijinatas umbras s'incascant subra de sos nódidos montes (G.Fiori) 3. de binu si ndh'incarcat cantu piús podet ◊ candho sunt tirendhe gàrriga manna, sos boes incascant in tuju Ètimu srd. Tradutziones Frantzesu presser, s'épaissir Ingresu to press, to thicken Ispagnolu apretar Italianu prèmere, addensarsi, infittire Tedescu drucken, sich verdichten, dichter werden.
istampài , vrb: istampare, stampai Definitzione fàere istampos; foedhandho de iscritura, iscríere líbberos, giornales e àteru in tipografia, a machinàriu (fàere cópias)/ i. moneda = fàghere su dinari Sinònimos e contràrios istuvare, istuviolai, istuvonare, patungi, pertuntare, spunciai, trapai, tupusonare / imprentai Frases a fortza de lu pònnere in su fogu, su labiolu si est istampadu ◊ finas in annada bona male campas: iscudes cascu chi s'aera istampas! (Màsala)◊ una balla li aiat istampau sa zubba 2. sas tipografias istampant líbberos, giornales, e gai Ètimu itl. Tradutziones Frantzesu percer, estamper, imprimer Ingresu to print, to pierce Ispagnolu agujerear, imprimir Italianu forare, stampare Tedescu lochen, drucken.
istrígnere , vrb: istrínghere, istringi, stríngiri Definitzione acapiandho o poderandho, tirare forte is càbudos de su lióngiu, agguantare cun fortza; bènnere o pònnere prus acanta, a cracu; foedhandho de cosas de papare, isserrare de su corpus Sinònimos e contràrios acoltziare, afianzare, afíere, astrínghere, isserrare | ctr. illascare, isciagai Frases est poderandhosi sa conca e istringhendho is barras po su ferenu ◊ dèu abarru pagu a istringi su crobu! ◊ chin sa manu istringhet su frore ◊ est coment’e s’anguidha candu si bolit istringi po dh’aciapai: illiscinat! ◊ m'istringhent sa manu mandhèndhemi cun Deus ◊ tocat a tirare sa letranga e a istrínghere sa chíngia ◊ po no intèndhere su fritu s'istringhet s'isciallu in tzugu 2. istringhídebbos de prus, ca no che cabimus totugantos, sinono! Ètimu ltn. stringere Tradutziones Frantzesu serrer Ingresu to grip Ispagnolu apretar, estrechar Italianu strìngere Tedescu drücken.
istrintúra , nf: strintura Definitzione afidura, nau fintzes in su sensu de isserradura de su corpus, o de arrestigore de ccn.; astrintorzu, passadórgiu istrintu Sinònimos e contràrios afidura, afissa / isserradura / aggantzidúdine, asurímini, ingurdoneria, limiore, susuncúmini / istrintógliu Frases a sa prentza dhi donaus un'istrinturedha, ca sighit a bogai binu Ètimu srd. Tradutziones Frantzesu serrement Ingresu pressing Ispagnolu apretamiento Italianu stringiménto Tedescu Drücken.
prèmere, prèmi , vrb: prèmmere, prèmmiri Definitzione fàere fortza (de pesu o de àteru) apitzu, coment'e incracandho, fintzes coment'e istringhendho Sinònimos e contràrios afíere, incalcare, isprèmere, istrígnere, tilpiare Ètimu ltn. premere Tradutziones Frantzesu appuyer, presser Ingresu to press, to squeeze Ispagnolu apretar Italianu prèmere, sprèmere Tedescu drücken, ausdrücken.
prémida , nf: prémmida Definitzione su prèmere, incracadura; su pl., genia de isfortzu chi benit fatuvatu desesi de aintru po andhare de su corpus candho unu est a iscurrentziadura fintzes cun puntas de dolore a bentre / èssere a prémidas de dolore de mata = a prentos, a puntas de dolore a mata (fintzas parturindhe) Sinònimos e contràrios afissa, incarcada, isprémia / conos, isprémidos, préntios 2. sufriat de prémidas de sàmbene Ètimu srd. Tradutziones Frantzesu épreinte Ingresu contraction Ispagnolu tenesmo, pujo Italianu prèmito Tedescu Drücken.


text:
1‹I›tem ordinamus qui sas curadories et vilas qui sunt ordinadas de benne ad Aristanis pro rêrre sa quida de baruda siant tenudas de benne secundu qui est ordinadu et usadu, salvu si cusa curadoria over villa ad qui at gitare bene in sas ditas dies feriadas o festas, 2qui non siat tenta de bene in sas ditas ferias, ma siat tenuda de torrare cusas dies qui l’ant gitare qui non siant feriades. 3Et si totu sa muda sua illi benneret et eserent dies feriadas, non siat tenuda de bene infini qui l’at bene sa attera muda sua.
4Et icusas sentencias qui s’ant dare in alcuna de cusas dies feriades secundu qui sunt escriptas de supra in alcuna corona de Loghu o de quida de berruda o de attera non bagia‹n›t nen tengiant.
- tenudas | tenudos // salvu si | salvu si si
- siat tenta | siant tennta ; la seconda t di tenta è sovrascritta a un’altra lettera, forse e // siat tenuda | siant tenudu
- benneret | benerent ; benneret A // tenuda | tenudu
- alcuna de cusas dies feriades | alcunna de cusas dies feriades // escriptas | escriprtas


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
tzucàe, tzucài , vrb: tocai* 1,
tzucare,
tzucari Definition
cumenciare unu camminu, unu viàgiu, cumenciare a camminare, a fàere calecuna cosa; fintzes lòmpere cun arrennegu a ccn., po dh'iscúdere, tocare, bogare a fora, fàere fuire
Synonyms e antonyms
abbiare 1,
andai,
infusilare,
insucai,
mòere,
tzochiare
Sentences
sa cosa de papae dh'iant preparada prima de tzucae a campu ◊ unu noti fait finta de andai a si crocai e tzucat a bíngia ◊ tzucat a curri, a nai, a pràngiri ◊ a it'ora seis tzucaus?
2.
si dh'incòciu, cussu molenti dhu tzucu a puntara de pei! ◊ tzucàndhemi sa cara mi seo abbizau ca portia fumàdigu
3.
a logus alluint is fracheras po nci tzucai is ànimas malas…


text:
“Duas peraulas cun Padre Turoldo” de Giannetto Cossu.
Padre Davide Maria Turoldo, sacerdote e poeta friulano, è stato nella sua vita strenuo difensore delle lingue e delle culture minoritarie. Per la straordinaria attualità dei contenuti, riproponiamo il resoconto di un incontro con Giannetto Cossu e Nicola Tanda, avvenuto a Cagliari nel settembre 1982.
Cun Padre Turoldo b’hamus faeddadu a cunvegnu finidu, deo e Nigola Tanda, su docente ‘e Limba e Litteratura Italiana in sa Facultade ‘e Magistero de Tattari. Turoldo, preideru e poeta friulanu, fit in Sardigna che rappresentante, non reladore, de sa poesia friulana in su “Cunvegnu Internazionali de Critica Litteraria” subra “Sas antologias poeticas e-i sas Litteraturas Regionales” chi s’est tentu in Casteddu, in s’Aula Manna ‘e su Liceu Dettori, da-e s’8 a su 12 de cabidanni, organizzadu, pro su “Centru ‘e Istudios de Poesia e de Istoria ‘e sas poeticas”, da-e su segretariu ‘e sa sezione sarda, su poeta Gigi Dessì.
In custu Cunvegnu, inue tra totu sos ateros temas si faghiat logu su ‘e sas produziones poeticas regionales in sas limbas e faeddos de minoria, si sun postos a fogu sos puites chi giughen medas cuscienscias a lassare s’italianu pro cherrer iscrier e fagher poesia in sas limbas de latte. Totu custu est piaghidu luego a Turoldo, e non pagu.
«Bois sezis faghinde calchi cosa ‘e mannu chi, oe o cras, nd’hat a bessire a pizu. Custu cunvegnu lu dia cherrer organizzare, a sa matessi manera, in sa terra mia, su Friuli, pro chi su ‘ene ch’hat a dare inoghe si potat, cras, regogliere inie». E nende custu, sas manos pariat chi no acchippian a cherrer pintare in s’aèra tota sa cuntentesa chi li lughiat in ojos.
«In dies che-i custa nd’essit a pizu un’ateru cunzettu ‘e s’Istoria, chi no est fatta da-e sos mannos, ma est tessida, die pro die, da-e sa zentighedda». E-i sa mente, allenada, curret lestra a s’universale: «Bintrende in d’unu buscu, non m’incantan pius sas arvures seculares, sos zigantes de sa foresta, ca isco chi issas sun muntesas in vida, e gai mannas, da- su tribagliu e da-e sos sacrifizios de tantas vidigheddas, chi forman s’humus beru de s’istoria nostra”. Ma non sun totu sos chi, in custu cunvegnu, hepan cumpresu a fundu sa chistione de s’identidade e pro medas custu problema diat essere de dannu a sa Litteratura Italiana e a s’Istadu. «Custupesugraech’intendimos,cust’indifferenziapro sa chi pro nois est una rejone ‘e vida, non podet essere culpa de una politica culturale faddida ma de su bòidu politicu chi ch’hamus. E non creo a su dicciu chi donzi populu tenzat su guvernu chi li deghet, ca su populu de su cale fimis faeddende, s’humus chi tenet in vida sos zigantes e chi a sa muda ordit e tesset s’Istoria, forsis oe diat tenner bisonzu de un’ateru guvernu».
In custu arrejonamentu intrat Nigola Tanda pro narrer chi, mudende sos tempos, mudan sas mustras e-i s’etica ‘e sos populos, chi, oe, non s’aisettan pius nudda da-e sos guvernos e, a sa sola chircan de si faghere s’istoria e de essere, issos e totu, Istoria pro chi potan creschere sestendesi sa vida cun sas manos insoro.
E pro Turoldo «… su crescher de unu populu est su ‘e si muntenner sa limba. E inoghe mi’enit a conca Don Milani cando naraiat: “Torramos sa ‘oghe a sos poberos!”». E poi, torrende a domo sua: «In Friuli si narat chi b’hepan duas limbas: sa ‘e sos de subra e sa ‘e sos de sutta. Sos chi cumandan han sempre faeddadu sa limba ‘e sos dominadores (e nois puru nd’hamus tentu parizzos), e-i su populu, distintu da-e issos, hat sighidu a faeddare sa limba sua. Et est pro custu chi oe sos friulanos, chi mai han cherfidu faeddare sa limba ‘e sos isciaos, naran chi s’insoro est sa limba ‘e sa libertade. Leadeli sa limba a calesisiat populu e l’hazis a tennere sutta pês». E impittende custa giae in Litteratura si podet narrer chi sian «… sas madrighes de onzi regione chi nde faghen pesare sa chi si narat Litteratura Italiana. E creo chi cun Tanda si potat narrere chi esistit cust’Unica Poetica chi nos leat totu cantos (e chi Tanda giamat “Costantes Formales”), e chi sa poetica ‘e onzi regione siat una tra totu sas variantes possibiles de-i cust’Unica Azzola chi nos distinghet e nos aunit. Nois, Litteraturas de Minoria, semus, paris cun totu sas ateras Litteraturas regionales, sos rizolos chi ‘ettan abba limpia e frisca in su riu mannu ‘e sa Litteratura Italiana».
Sighinde in custu cunzettu nos legget in d’una manera noa “L’Infinito” de Leopardi, inue paret chi su Poeta «… impittende parizzos aggettivos dimostrativos che locativos attrattivos (… quest’ermo colle …questa siepe … interminati spazi di là da quella… queste piante… quell’infinito silenzio… questa voce… questa immensità… questo mare) cherfat partire da-e unu mundu chi toccat e chi connoschet a fundu pro leare su ‘olu pro s’Infinitu ‘e sa Cultura. Custu cheret narrere chi toccat de nd’essire da-e s’universalismu a mala gana, da-e sos paris de sa cultura de onzi die, da-e s’isterrida ‘e cimentu de su conformismu, pro poder connoschere pius a fundu su chiu de sa cultura nostra pro chi potemus mezus connoschere totu sas ateras, lompinde, goi, a s’universalidade da-e su particolare. Et est in custos cunzettos chi si ninnat s’anima poetica universale, sa poetica universale de sa paghe».
E zitende s’assessore provinciale a sa Cultura, Loi, chi, aberinde custu cunvegnu, hat faeddadu de “cultura de paghe”, narat chi «… custa est sa cultura de sas minorias etnicas, ca s’atera, sa cultura ‘e sa gherra, non podet essere cultura si ‘attit ruinas e morte».
E goi nos lassamus cun cust’omine sinzeru, cun cust’omine ch’est contr’a s’Istoria, cun custu minore chi cun ateros minores diat cherrer tessere una tela manna de paghe e de poesia.


text:
–Depis morri comenti unu cani!
Si dd’apu cantau, cun sa melodia de una cantzoni de Joe Cocker.
Non sciu chi dd’apat cumprendiu, ma in giru de duas cidas fiat mortu: su segundu infartu e custu non dd’iat perdonau.
Fiat un’arrogu de merda e, nau sa beridadi, femu cuntentu chi si nci fessit mortu.
Issu e su gopai fiant sempri crastulendi e nendi cosa mala a pitzus de totus e circhendi de imbrolliai a is atrus.
Iat giai tentu un’infartu–portát sa faci arrubia de sa genti chi tenit sa pressioni tropu arta–e timíat sa mulleri a si torrai a cojai, chi issu si moríat.
Cussa fiat sa cosa chi timíat de prus.
Trabballát cun mei, impari a su gopai, Su Tedescu, connotu puru che Corrus de oru.
Deu e Manunta femus carrighendi su camiu de folla purdiada e atra alliga ammuntonada e issu e Su Tedescu fiant castiendi-si, comenti chi fessint is meris.
Nci teníat prus de una cosa de mi pagai.
Issu e su gopai mi nc’iant ghetau sali e alliga a su serbatoio de sa moto.
Non ddu podemu provai, ma atra genti non podíat essi.
E si dd’emu giurada.
Candu s’est mortu mi fadíat prexeri a pensai chi si nci fessit mortu de s’arrinegu po sa cantada mia.
E, a nai sa beridadi, cuss’idea mi fait prexeri ancora.


text:
Sarvadore fiat s’ùrtimu fìgiu de su notaju nugoresu Sarvadore Giuanne Pàule Satta e de Valentina Mariantònia Galfrè.
Sarvadore Satta (Nùgoro, 9 de austu de su 1902 – Roma, 19 de abrile de su 1975) est istadu unu de sos mègius giuristase unu de sos mègius iscritores de s’Istadu italianu.
Fiat s’ùrtimu fìgiu de su notaju nugoresu Sarvadore Giuanne Pàule Satta (parente de su poeta Bustianu Satta) e de Valentina Mariantònia Galfrè. A pustis de àere frecuentadu su Litzeu ginnàsiu istatale Giorgi Asproni de Nùgoro, at cunsighidu sa maturidade in Tàtari in su Litzeu “Azuni” in su 1920. Semper in Tàtari, s’est laureadu in giurisprudèntzia in su 1924, cun una tesi subra de su Sistema revocativu fallimentare.
Iscolanu e assistente de Marco Tullio Zanzucchi, at otentu sa dotzèntzia lìbera in su 1932 e at cumintzadu su cursus honorum acadèmicu in su 1934 in sa facultade de giurisprudèntzia de s’Universidade de Camerinu. A pustis chi in su 1937 est devènnidu ordinàriu, est coladu a s’Universidade de Pàdova (1937), Gènova (1938-1958) e Roma(1958-1975) (de sa cale at a èssere fintzas prèside dae su 1965 a su 1966 ). In cussas facultades at a tènnere sos cursos de deretu fallimentare e de deretu protzessuale tzivile. Dae su 1945 a su 1946 est istadu retore de s’Universidade de Trieste. Dae su 1973 est istadu Sòtziu Natzionale de sos Lintzeos.
Pro sa particularidade de sas tesis suas, a diferèntzia de àteros professores de sa matessi matèria, Satta no est istadu pròpiu unu capu de iscola. In mesu de sos iscolanos suos b’at àpidu Lucio Lanfranchi, Francesco Cordopatri, Carmine Punzi, Romano Vaccarella, Girolamo Bongiorno, Ferdinando Mazzarella, Girolamo Monteleone, Antonio Nasi.
In su 1939 s’est cojuadu cun Laura Boschian, assistente in sa càtedra de Literadura Russa in Pàdova, sa cale l’at dadu duos fìgios, Filippo e Luigi (Gino). Su primu at a sighire sas orminas de su babbu, seberende su deretu amministrativu e costitutzionale; su de duos, laureadu in Fìsica, at a insinnare in antis Fìsica Superiore in s’Universidade de L’Aquila, pustis Fìsica II in sa Sapienza.
Sa codificatzione
In su 1938 lu cramant a s’ufìtziu legislativu de su Ministèriu de sa Giustìtzia pro fàghere parte de sa cummissione pro su còdighe de cummèrtziu e de su comitadu pro sa lege fallimentare. Su còdighe de cummèrtziu no l’ant a aprovare, e parte de sos materiales ammaniados ant a intrare in sos libros IV e V de su còdighe tzivile de su 1942. Imbetzes sa lege fallimentare est intrada in vigore in su 1942. In sos iscritos posteriores, Satta at a leare sas distàntzias dae sa lege fallimentare, forsis ca sas solutziones propostas dae issu no las ant leadas in cunsideru sos àteros membros de su comitadu, in mesu de sos cales bi fiat Alberto Asquini. No leat parte in sos traballos pro su còdighe de protzedura civile, fintzas ca sas opiniones suas fiant diferentes dae sas de sos istudiosos (in mesu de sos cales bi fiat Piero Calamandrei) chi ant a ammaniare su testu de su 1940. Ma dae su 1946 l’ant a cramare a fàghere parte de cummissiones ministeriales medas pro sa riforma de su còdighe in vigore .


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
túpa , nf Definitzione
matedu bàsciu, a fundhu largu, a tantos cambos chi essint impare, a cambos a meda totu bàscios: fintzes matas mannas acanta de pare / min. tupichedha, tupita
Sinònimos e contràrios
arraspioni,
busa 1,
macra,
mata,
maúgia,
moa 1,
tele,
tupale,
tupili,
tupíngiu,
tuvu 4
Maneras de nàrrere
csn:
dàresi a sa t. = essire a bandhidare; cada tupichedha zuchet oricredha = bi at sempre ccn. chi ti podet intèndhere, chi podet èssere iscurtendhe; fàghere a t. in pinna = a iscusi
Frases
dogna tanti su mòri ndi essiat a calincunu pranu de monti totu prenu de arrocas e tupas de ispina ◊ fit s'ozastredhu ténneru naschidu, ma curpa de no èssere inferchidu est torradu una tupa a berrisone (L.Marteddu)◊ dae sa tupa de s'ortu apo bodhidu una rosa ◊ candu s'arrobba furiat bella límpia dh'ispraxiant in is tupas chi dhoi furiant acanta de s'arriu ◊ una tupa de ficumurisca ◊ in mesu de cussas tupas povinas sirboni agatat trabballosu a dhoi intrai!
2.
in sas bentanas bi aiat carchi tupichedha de frores ◊ at postu a sa Santa sa barba sua comente aiat impinnadu in tantos annos chi fit in sa tupa ◊ chie no at s'ànimu límpiu faghet totu a tupa in pinna
Ètimu
srdn.
Tradutziones
Frantzesu
buisson,
maquis
Ingresu
bush
Ispagnolu
mata,
matorral
Italianu
cespúglio,
màcchia
Tedescu
Strauch.


text:
– de Salvatore Serra –
Sa “questione della lingua” (chistione de sa limba) est istada una cuntierra chi at tentu sa fase sua prus treulada a cumintzos de su 500 e at duradu finas a Alessandro Manzoni e prus in gasi. Pertocaiat su problema de cale limba impitare in sa penìsula italiana.
Su dibàtidu cumintzat cun su “De Vulgari Eloquentia” de Dante, in ue issu leat in cunsideru sa teoria, tando atzetada dae totus, de sa monogènesi de sas limbas de su mundu (chi nat chi beniant dae s’idioma de Adamu: s’ebràicu, sa limba de sas Iscrituras Sacras) e identificat sa limba vulgare cun s’isvilupu de sas variedades plebeas locales chi si faeddaiant in antigòriu a pustis de sa Turre de Babele, cando Deus aiat punidu sos òmines faghende a manera chi sas limbas s’esserent diferentziadas. Su latinu, limba de impreu internatzionale, chi tando si impitaiat a su sòlitu in sas iscrituras e in sos discursos ufitziales, Dante lu definit comente “gramatica” pro antonomasia, est a nàrrere limba cunventzionale creada in manera artifitziale e perfeta. Belle gasi su vulgare de Itàlia, partzidu in trèighi dialetos printzipales, aiat merèssidu, gràtzias a s’ Iscola poètica sitziliana, de s’elevare a s’impreu iscritu. Abbarraiat abertu, però, su problema de sa cunformatzione de cuddu vulgare illustre chi, a pàrrere de Dante, diat àere dèpidu bogare profetu dae su cuncursu de totu sos dialetos de Itàlia.
Est interessante a osservare chi Dante, in s’òpera literària sua, no at proadu a “imbentare” unu vulgare panitalianu, ma at impitadu su fiorentinu nadiu, mancari critichende a nivellu teòricu su toscanu: “… si tuscanas examinemus loquelas … non restat in dubio quin aliud sit vulgare quod querimus quam quod actingit populus Tuscanorum”, est a nàrrere, “si esaminamus sos faeddos toscanos… non b’at duda chi àteru siat su vulgare chi semus chirchende a cunfrontu de su dae ue umpret su pòpulu toscanu.”
Si podent mentovare, in mesu de sos elementos non panitalianos de su fiorentinu de cussu tempus:
- su cunditzionale de tipu “canterei” a cunfrontu de “cantaria”
- sa prima pessone de su presente indicativu unificada cun su cungiuntivu: parliamo, viviamo, finiamo (< -eamus, etc..), a cunfrontu de s’analògicu: *parlamo, *vivemo, *finimo (< -amus, e totu gasi).
Belle gasi, in su 400 si fiat pèrdidu s’ammentu de su De Vulgari, chi supraviviat in esemplares pagos a beru. Cando in su 1529 Giangiorgio Trissino l’at torradu a propònnere in una tradutzione sua, in medas ant naradu chi Dante non diat àere mai pòtzidu iscrìere custa òpera, e ant incurpadu a Trissino de mistificatzione. In s’ìnteri sa chistione si fiat torrada a abèrrere e si fiat isvilupada in àteras àndelas, gràtzias a s’afirmatzione de su vulgare toscanu. Pro su sèberu de sa limba de impreare in sa penìsula italiana si fiant cumintzende a formare tres currentes, chi cadauna proponiat unu vulgare diferente:
- sa currente “cortesana” susteniat chi si depiat impitare sa limba faeddada in sas cortes
- sa corrente “fiorentina” susteniat chi si depiat impitare su vulgare fiorentinu de Dante, Petrarca e Boccaccio
- sa currente “arcaizante” susteniat chi si depiant leare sas paràulas prus elegantes dae sos vulgares diferentes.
In su tempus de s’Umanèsimu sa chistione de sa limba s’est fata prus treulada, finas pro more de sa nàschida de s’imprenta, chi faghiat netzessària, est craru, una norma coerente e omogènea a nivellu natzionale. In cussu tempus Venezia fiat sa capitale europea de s’editoria, in cuntierra con Firenze. Est istadu pròpiu in custas duas tzitdades chi sunt nàschidas sas duas iscolas de pensamentu prus mannas, sa vèneta e sa toscana: sa prima afirmaiat su predomìniu suo a nivellu europeu in s’editoria e duncas in sa comunicatzione, sa segunda revindicaiat sa tzitadinàntzia de sos literados mannos trasformadores de sa limba (Dante, Petrarca, Boccaccio). Semper a su modellu fiorentinu, ma a cussu cuntemporàneu, si ispiraiat sa positzione espressada dae Niccolò Machiavelli in su “Discorso o dialogo intorno alla nostra lingua”.
Unu puntu de furriada lu rapresentat sa publicatzione de sas “Prose della volgar lingua” de Pietro Bembo, chi, mancari venetzianu de nàschida, proponet comente limba su toscanu de su 300, limba literària pro etzellèntzia, puntu de comunicatzione intre sos autores de su tempus coladu e sa posteridade. In su de tres libros de su tratadu suo iscriet pròpiu una gramàtica de su toscanu literàriu, fundada in manera essentziale in s’impreu de sos autores mannos de su 300: Dante, ma mescamente Boccaccio e Petrarca, chi Bembo nde possediat, in mesu de s’àteru, s’autògrafu de su “Canzoniere”.
Sa chistione at tentu un’essida cun s’afirmatzione de su modellu bembianu, e duncas cun sa cunsacratzione de sa limba literària toscana. A Dante nche l’ant bogadu dae su cànone de sos autores chi faghiant testu in contu de limba ca su lèssicu suo fiat prus ricu e prus pagu aplicàbile; issu, in prus, impitaiat vocàbulos como de gradu artu, como de gradu bassu (s’ischit chi in sa Divina Commedia b’est, pro nàrrere, sa paràula “cul”).
Su dibàtidu subra de sa chistione de sa limba non b’est in su 500 ebbia, ma sighit finas a su 900, cun mamentos de briosidade particulare in su 700 illuminista e in s’800, mescamente a cumintzos de su sèculu, e a pustis de s’unificatzione polìtica italiana, cando Manzoni pùblicat sa relatzione chi l’aiat pedidu su ministru de s’Istrutzione Broglio, in ue cussìgiat mètodos e ainas pro unificare sa limba in su Rennu nàschidu dae pagu (Alessandro Manzoni. Dell’unità della lingua e dei mezzi di diffonderla – Edizione critica del ms. Varia 30 della Biblioteca Reale di Torino a cura di C. Marazzini e L. Maconi, con due note di G. Giacobello Bernard e F. Malaguzzi (Imago – Società Dante Alighieri).).
Custu interventu de Manzoni at torradu a allùere su dibàtidu, chi at sighidu cun su linguista G.I. Ascoli, e cun su filòsofu B. Croce.
Su restu est istòria de oe. S’italianu paret chi apat pèrdidu s’impèllida propulsiva sua. Non si rennovat boghende a campu neologismos, non faghet su traballu terminòlogicu chi faghent àteras limbas pro inditare cosas noas, e collit anglitzismos in manera acrìtica, a manu prena e belle sena filtru. Non s’ispàinat in foras de Itàlia. Sufrit un’atacu multitzèntricu, a un’ala dae sas limbas de impreu internatzionale – in primis s’inglesu -, a s’àtera, dae sas limbas de minoria comente, pro nàrrere, su sardu, e dae sos dialetos italianos minorizados, comente, pro nàrrere, su vènetu. Sena contare sos idiomas faeddados dae sos immigrados. Ùnicu collante, sa màchina istatale chi l’imponet comente limba de sa burocratzia e de sos mèdios de comunicatzione de massa.
Leave a comment


text:
(Per leggere l’articolo in italiano cliccare sulla bandierina in alto)
Cicitu Masala est mortu degh’annos a oe, in Bennarzu, sa die vintitres de s’annu 2007. Duncas semus in una recurrénztia a númeru tundu. S’at a comintzare custu fine de chida, in su sartu de Muravera, in unu logu simbólicu pretzisu inue si produen sos màndigos e sos bidos naturales chi piaghian a Cicitu, fizu de sa terra de su pane e de su trigu e non de su deus Ozu de Pedra.
Su fizu minore de su poeta nostru, Ugo, no essende limbi-chìchinu, la meledat in custa manera: “Su numene de babbu est a làcana de s’olvidu, in custu tempus malàidu inue sos guvernantes e sos médios de sas novas si sun betende a totu impignu a bantare sos acàbida-cicas, sos nanos e sas balladoras”.
Cicitu Màsala est istadu semper bizadore abbizaghe de sas fartas de chie guvernaiat in tempos suos e de sos chi daian sas novas a sa zente. Pro custa rejone at pagadu a preju caru in palas suas sas bessidas atrividas. Su fizu non si l’at ismentigadu.
“Babbu meu nos at lassadu -a sos sardos totucantos, no a fizos, amigos e parentes ebbia- un’eredade pro nois signada dae su marcu de sa sagralidade, simizante a sa testimonia de Lillinu Marchi e de Antoni Simon Mossa, àteros duos ismentigados mannos”, sighit Ugo Màsala. “In su mentres dae pagu sun bessidas sas imprentas noas de Poesias in duas limbas e de Sos laribiancos a infriscare s’ammentu de sos disacatos cumìtidos dae sos printzipales de sa terra nostra e dae sos italiotas”.
E de chie nos guvernat oe ite nde pensat? “Si diferéntzia b’at, est in peus de seguru”, est su pàrrere de Ugo Màsala. “Contat solu su deus dinari, non b’at logu pro peruna àtera deidade”.
“Su ’entu s’est pesadu, cheret nàrrere/ chi calchi ricu est mortu:/ no at requiem si no at fruliadu/ in aeras su ’inari./ Su ’entu s’est pesadu ma in s’arzola/ falat solu paza”: est sa serrada de sa Cantone de sas ispigadoras.
Ma su deus Ozu de Pedra est una deidade de abberu o una criadura mortale e lu podet bochire su pudidùmene de sas industrias suas etotu? Santu Antine Mannu, ampara sos pitzinnos.


text:
Online sa presentada de una parti de is resurtus de Bi.Ar
S'at a tenni s'11 de su mesi de martzu 2020 sa presentada online de is resurtus de una parti de su progetu Bi.Ar, unu caminu de isvilupu sustenìbili chi pertocat a sa produtzioni mastrina de birra e chi tenit cummenti protagonistas: "Sardegna Ricerche", "Porto Conte Ricerche", sa SOTACARBO e su Dipartimentu de Agrària de s'Universidadi de is Istùdius de Tàtari.
Bi.Ar tenit sa punna de creai is cunditzionis po fai birras mastrinas capassas de cumpetiri aintru de mercau, produtus chi impreint matèrias primàrgias sardas e chi impititint po finas is refudus de sa produtzioni.
Po pigai parti a s'atopu, chi s'at a tenni online intrendi in Zoom est netzessàriu fai s'iscritzioni.
Po dda fai tocat a incracai innoi.


text:
Pioneer PLX-500: prètziu bàsciu e calidadi
E insa', in custu austu sardu callenti torraus a sciri apustis de unu sciacumannu de tempus, ca ndi teneus torra gana meda! Incarreraus cun una noa bella callenti de eriseru: sa firma giaponesa Pioneer chi, forsis, est sa prus firma manna de ainas po digei chi nci siat imoi, at presentau su pratu nou Pioneer PLX-500.
Est unu pratu "po inghitzai" ma, a s'imbressi de is paris de is àteras firmas, mancai chi còstat pagu tenit totu su chi serbit a unu digei o a un'ascurtadori normali de discus po inghitzai a ddu imperau luegus, sena de depi spendi àteru dinai:
- tiradura direta > 1.6 kgf・cm (est a nai ca est prus arta de cussa de su Technics 1200, su standard chi totu is pratus OEM pigant che a arriferimentu po su progetu);
- lestresa ±8 % (standard);
- strutura in allumìniu (su pesu est 10.7 kg);
- totu is aciuntas chi serbint po ddu imperai luegus (puntina, pannixeddu, gavetus àudio, gavetu usb, crobecu po ddu sarvai de su pruini, pesetus po ddu abalantzai);
- bessida àudio phono/line.
Totu po 349 èurus (iva cumpr.)! S'at a podi scioberai po finsas su colori (nieddu o biancu).
Unus cantus cunsiderus lestrus: Pioneer at cumprèndiu de diora chi du discu de vinili fiat "torrendi" e, duncas, chi serbiant pratus bonus po calisisiat umperadori (de su digei internatzionali chi bolit seguràntzia e calidadi a sa personi chi ascurtat is discus in domu chi bolit unu pratu bonu chi portat totu is aciuntas. Difatis, ocannu passau, nd'at bogau su Plx-1000,
est a nai su fradi manni de su 500 (matessi disìnniu, prus funtzionis, est a nai unu modellu "full optional") e, biendi su sucessu chi at tentu e sa domanda manna de pratus bonu prus baratus, at traballau po custu modellu "po inghitzai", donendi calidadi a prètziu bàsciu (una firma chi, po su chi pertocat a is mixer, est traballendi impari a is digeis po amanniai is modellus nous, pròpiu po ndi bogai ainas perfetas po su mercau, sena de circai de fai issa etotu su mercau).
Perou, a nai sa beridadi, custa dirigidura dd'iant pigada giai àteras firmas chi, mancai, po chistioni de nòmini e de dinai po sa pubricidadi, no nci funt arrennèscias a ndi bogai su pratu "po inghitzai" arreconnotu de totus. Una apitzus de totu sa Numark (de sa truma inMusic Brands, Inc. impari a Alesis, Akai, Denon, ecc.), chi un'annu a oi iat presentau su Numark TT250 USB ( 1.6 kgf・cm, ±10 %, aciuntas, scheda àudio usb aìnturu, allumìniu 7.5 kg).
Est, prus o mancu, su matessi pratu e còstat prus pagu (280-290 èurus). No ddu connòscit agiumai nemus, epuru Numark cun su TTX, su TT500 e su X2 giai nd'iat bogau pratus bonus chi, oindii, funt umperaus po finsas in is garas de digei. Ma forsis est peòpiu custu: at sèmpiri fatu pratus po digei e mai pratus OEM po inghitzai e, in prus, no at fatu una pubricidadi bona comenti a cussa de sa Pioneer chi, a sa fini, est unu colossu chi at ditzìdiu de no abarrai connota comenti a sa firma chi at imbentau is cd de digei (CDJ) e is mellus mixer cun 4 canalis ma de si-ndi pigai sa prusparti de su mercau cun ainas de dònnia fàscia e po (casi) totu is buciacas, umperendi una pubricidadi difìtzili a binci. Eus a biri comenti ant a arrespundi is atras firmas.
Custu est unu vìdiu chi amostat is Invisibl Skratch Piklz imperendi su PLX-1000 impari a su Technics 1210 e su mixer Pioneer S9 impari a su Z2 de sa Native Instruments po si fai una bidea de su livellu de is ainas noas de Pioneer:
Reloop Neon, su controlladori nou de Reloop
Oindii su mundu de is controlladori est, forsis, su prus setori mannu de is ainas po digei; Pioneer, Native Instruments, Akai, ecc., unu sciacumannu de genias po calisisiat abisòngiu! E, comenti a sèmpiri, custa borta puru sa firma tedesca Reloop ndi bessit cun un'aina chi punnat a sintetizai totu s'essèntzia de is prus ainas famadas de is àteras firmas, circhendi de nci-dda ponni in su mercau cun una pubricidadi fata beni e (siguramenti) cun prètziu bàscius. Su Neon, difatis, portat totu is prus caraterìsticas interessantis de sa NI Maschine, de su Pioneer DDJ-SP1 e de su Denon DN-HC1000S est a nai de cussus controlladoris "cumplementaris" a is consolle cun su mixer, is pratus/cdj e unu DVS (est tzertificau Serato DJ ma, craramenti, bandat beni po dònnia DVS sendi mapàbili).
Su vìdiu spricat beni totu is funtzionis chi tenit e totu su chi si podit fai, contendi-ndi e amostendi-ndi sa fatzilesa de umperu, s'ergonomia e s'assentu generali. Bellu meda, nudda de nai, ma unu contu est a ddas biri a is cosas, un'àteru est a ddas provai e personalmenti tengu dudas meda apitzus de sa lestresa de umperu e sa solidesas de is manaxili e de is tastus. Est berus puru chi Reloop no est prus una firma "giovunedda" e, comenti eus nau in s'ùrtimu artìculu, chi punnat a nci bintrai a faci manna in su mercau in custu momentu chi Vestax e Ecler ant lassau unu tretu mannu siguramenti at prodùsiu un'aina bona e est bellu meda a sciri chi nci at unu scioberu sèmpiri prus mannu e de ainas nci-nd'at po dònnia abisòngiu.
Coordinatzioni e… ginnàstica
Su nòmini est cambiau de Vajra a Chris Karns (chi est su nòmini suu a s'anagrafi) po chistionis de "arricimentu" spricadas beni in su giassu cosa sua:
"There are many reasons I have decided to make this choice. Nobody could ever say, spell, pronounce, or remember that old name. I have grown very tired of having to explain what it means, where it comes from, etc. I am actually amazed that I have been able to have any degree of success up to this point with such a terrible stage name.It is time to move on. My name is Chris Karns. That is my real name – it is who I am, and I am proud of that. I thought of a few different cute, clever or funny names to use, but I realized that there are a lot of artists who I look up to who go by their real names.".
Ma su nòmini, aici e comenti a sa bistimenta, no fait su campioni ma dda faint sa tènnica, su stili e sa fortza, comenti Vajra/Chris Karns at amostau in is annus e bincendi su DMC 2011!
In custu vìdiu chi at publicau oi etotu eus a podi biri de sa "sogetiva" de su digai ita bolit nai a fai unu scioru de unus cantus minutus a is pratus e totu su traballu de coordinatzioni e precisioni a livellu fìsicu e de cuncentratzioni a livellu mentali. A ndi pesai unu scioru est unu traballu de connoscèntzia, fantasia, imparu, allenamentu, coordinatzioni... e ginnàstica!
A si biri SERATO SCRATCH LIVE! Beni beniu SERATO DJ!
S'istadi est spaciau e su pàsiu nostu longu puru, ca fiat de diora chi femus firmus cun su blog. Chena de si perdi in arrexonamentus bambus andaus a biri luegus sa novidadi manna (ma manna diaderus!) in su mundu de is ainas po digei:
SERATO SCRATCH LIVE at a lassai sa cadira a SERATO DJ! Sa truma noa-zelandesa de Serato at comunicau de manera ufitziali su chi nosi femus giai fragau unus cantu mesis a oi, est a nai chi at a fai acurri su traballu insoru in s'amanniadura de unu programa sceti chi tengat totu is funtzionalidadis chi, po imoi, funt partzias intra de Scratch Live e de Serato DJ. Duncas, comenti est fàcili meda a cumprendi, Serato DJ at a tenni su DVS integrau! Difatis est unu programa giai cumpletu meda, chi iat pigau su postu de ITCH po essi imperau cun is controlladoris cumpatìbilis ma cun s'aciunta, a pagu a pagu, de totu is ainas de aìnturu chi in Scratch Live ddoi fiant giai (efetus, campionadori, ecc.) e cun s'acostamentu de sa bisura, prus crara e "lìmpia". A-i custu puntu, spaciada sa "sperimentatzioni" e castiadas is sceda de is umperadoris e de is tènnicus su scioberu est stètiu: in su benidori unu programa chi fait totu e po totu!
Po imoi no eus a intrai in is chistionis tènnicas e in is novidadis annuntziadas ma podeus giai fai unus cantu arrexonamentus apitzus de custas noas:
- sa "gherra" a su nimigu mannu Traktor sighit cun su matessi scioberu: unu programa sceti! Est una manera de arrisparmiai puru, ca a amanniai, a sighiri, a fai pubricidadi e a donai agiudu po duus o tres programa còstat meda e, in tempus de "crisi", est a si-dda arriscai tropu;
- sa truma de Serato no at a lassai sa "polìtica" cosa sua e su programa nou at a essi po debadas che a su bèciu;
- Serato at pubricau unu calendàriu (càstia apitzus) de is passus chi ant fai a cabu de su 2015, po lassai a totus su tempus de cumprendi comenti s'organizai po is agiorronamentus;
- s'agiorronamentu e s'amanniadura de Scratch Live at a sighiri po totu su 2014 e, in su matessi tempus, at a inghitzai sa "proa" de Serato DJ, giai de custu mesi de idas 2013 cun s'amparu de is mixer de sa RANE e Pioneer chi tenint sa scheda aìnturu e de is schedas SL2, SL3 e SL4;
- po su chi pertocat a s'hardware bèciu candu s'at a firmai Scratch Live no at a essi amparau de Serato DJ; seus chistionendi de SL1 e de su RANE TTM 57SL, ca tenint una tennologia bècia de 10 annus e sa truma de Serato at ditzidiu chi no fait prus a ddus amparai cun is programas nous;
- biu su calendàriu, chini umpèrat SL1 e/o 57SL at a tenni totu su tempus de s'agiorronai ma, a dolu mannu, no at a podi "a proai" Serato DJ; est craru chi unu contu est a cambiai sa scheda, un'àteru est a depi cambiai su mixer puru! Custu arrexonamentu de su bantaxu de sa scheda contras a su mixer tòrrat sèmpiri!
Ita àteru aciungi? Is novidadis aìnturu de Serato DJ funt mannas (8 cue point, efetus potentis a incuru de sa Izotope, duus campionadoris, funtzioni de SYNC, ecc.) e sa vìdiu-presentada ufitziali de sa Serato promitit unu programa stàbili meda (e Scratch Live ddu fiat giai!) e unu còixi de amanniadura a s'avanguàrdia (e po-i custu s'hardware bèciu no at a essi amparau). Est un'acostamentu "cumertziali" chi mi praxit meda e spereus chi sa "batalla" contras a Traktor at a inghitiai ambaduas is firmas a abasciai is prètzius de is ainas, deghinou at a essi unu barrancu mannu po chini cun custus programas/hardware nci trabàllat e, oindii, no ndi podit umperai àterus chi no funt aici professionalis!
Eus a sighiri totu sa cosa e a scriri àteru agiorronamentus... e a torrai a sciri in su blog cun arregularidadi!
Dj Izoh… ma diaderus?
Custu est su vìdiu de su scioru de 6 minutus bincidori de su DMC 2012: su giaponesu Dj Izoh est su campioni nou. Andendi prus atesu de sa noa sa pregunta chi mi deu postu luegus est stètia: ma diaderus? Tocat a nai sa beridadi: custu scioru est unu pogheddu ghetau apari, unu muntoni de sonus scuartaraus e de tènnicas bellas, certamenti, ma imperadas cun sbauladuras medas e custa cosa est strana ca scireus comenti funt pibincus is giaponesus (sa precisioni de Kentaro, Akakabe, Co-ma, ecc. est connota). Ita aciungi? Chi no eus biu is àterus sciorus po nai chi Izoh si-ddu est minèsciu custu tìtulu perou, chi mi pensu a Dj Precision apalas de Izoh, calincuna duda manna mi benit a conca. Sa chistioni, po mei, est chi, de candu su frantzesu Dj Fly at bintu su tìtulu in su 2008 at sinnau s'arruga noa de su DMC, cun d-unu scioru potenti e tènnicu a is prus livellus artus e, apustis, est stètiu dìficili meda a torrai agoa (ma giai Netik e Rafik, in su 2006 e 2007, iant comentzau a fai custa "rivolutzioni") e prus difìcili a ddi passai ananti. Su 2008 est stètiu s'inghitzu de s'epoca "moderna" de su DMC ma sa smèngua est stètia lestra meda... Chi iat participau torra, Dj Fly nd'iat bintu àterus 4 de tìtulus! Deu nau chi su DMC cust' 'orta at fatu unu pogheddu de sbianchimentu ca custu de Izoh no est unu scioru dìnniu de unu "campioni mondiali" e chini comenti a mei sighit is batallas de sèmpiri bai siguru chi dda pensat aici. Eis a biri chi de s'annu chi 'enit ant a torrai sciorus "a s'antiga" po sa musicalidadi impari a tènnicas sèmpiri prus lìmpias e arrefinadas.
Unus cantu cunsiderus comenti a sa sòlita: in s'epoca de su DVS, chi est bintrau de manera ofitziali in is batalla giai de diora, Izoh imperat Serato ma chena de mixer stravanaus! Scatuledda SL-3 (mi parrit) acapiada a unu mixer chi at a tenni assumancu 14 annus: su Technics SH-DJ1200, est a nai SU mixer de batalla ("The official world Dj Championship mixer"), mixer ofitziali de su DMC de su 1997 finsas a unus cantu annus a oi (e depiast imperai CUSSU!). Nci est pagu de fai: is giaponesus funt natzionalistus meda po is ainas de digei (Technics, Vestax, Pioneer, ecc.) e Izoh bincit su prèmiu assumancu po su scioberu de su mixer... e de is gavus! Difatis totu cussus gavetus coloraus e stravanaus a setzioni prana s'agatant in Giaponi sceti!
Abetaus àterus vìdeus, de sa World Supremacy puru, mancai, po cumprendi chi totu su chi eus scritu est unu scimpròriu o chi eus fatu s'arrexonamentu giustu.
DJ Vajra (USA) – Scioru bincidori de su 2011 DMC World Championship
Custu est su scioru de Dj Vajra chi at bintu su DMC World Championship 2011, sa prus batalla importanti chi unu digei podit fai. Torraus gràtzias a Vajra po su pregontu chi dd'eus fatu in su mesi de Cabudanni, candu no fiat ancora campioni de su DMC ma, siguramenti, ddu fiat giai de gentilesa! Castiai-si-ddi e gosai-si-ddu:
Stili lìberu de Dj Sputo
Eus pigau giai a Dj Sputo comenti a esempru po spricai unas cantu cosas tènnicas e, sigomenti ca issu est bravu meda, ddus faeus torra! In s'artìculu pubricau unas cantu diis a oi eus chistionau de IDA e, in prus chi Simo G de Tàtari (chi nd'est bessiu su de tres in sa finali) eus scritu chi iat participau un'àteru sardu puru, s'ollastrinu Dj Rash. Eriseru apu biu chi Dj Sputo puru at participau a sa batalla e, duncas, mi depu scusai cun issu po no ddu airi arremonau! E sigomenti nci at cravau una scarrafiada stravanada issu puru si nau ca si-dda podiat/depiat giogai po su palcu de is primus tres, e torru a fai s'abetiosu! Duncas, scusa-mì o Richard, sa prossimu bortu apu a ligi beni e mellus a totu is nòminis!
Andendi a is cosas tènnicas chi su vìdiu s'amostat nci nd'at una importanti meda chi si biri luegus: su schema. Puru chi est una scarrafiada "a stili lìberu" su schema est precisu e, in custu acasu, no ddoi funt sbauladuras o pagu precisioni; certamenti sa tènnica chi Sputo at amanniau cun annus de allenadas agiudat a sa precisioni ma deu nau chi issa a sola no abastat. Chi si-ddu castiais torra su vìdiu eis a biri chi su scusòrgiu est un'àteru: su rìtimu! Sighendi beni a sa basi e pighendi beni su rìtimu cun is manus (apitzus de discu e crossfader) su schema s'alladiat beni, sena de singurtus e bellu "fluenti" e custu, po sa prusparti, cumbinat cun su stili e ddu caraterizat! Difatis in ingresu puru po nai chi unu tenit stili narant "he got flow". Chi tui scis fai totus is prus tènnicas difìcilis, chi ses lestru meda, ecc. ma no sighis a su rìtimu beni (chi no est a andai a tempus sceti!) no as a tenni mai su "fluidu". E Richard ddu tenit, balla chi ddu tenit! Sena nimancu unu crab, sena de chirps a lestresa dòpia o de flares a cincumilla clichis andat fluidu pighendi su rìtimu e donendi musicalidadi a sa scarrafiada, totu trancuillu cun su fader a s'imbressi e cun sa manu chi dònnia tanti pigat su discu in su sesu contra-oràriu (is caraterìsticas suas principalis), ligeru ligeru e cun stili meda. "Issu tenit su fluidu".
Bravu Richard e scusa-mì torra!
Lèssicu 1.4
(su) SCHEMA: s'andamentu chi donaus a is scarràfius; su fueddu italianu puru est "schema" ma est cussu ingresu chi fait cumprendi luegus de ita seus chistionendi, poita ca est cussu chi s'imperat sèmpiri: "pattern".
(su/is) SCARRÀFIU(S) LÌBERU(S): candu, apitzus de una basi musicali, si scarrafiat de manera improvisada. Eus a podi nai puru "freestyle".
(su) CLICHI: est candu cun su crossfaer, su fader de su canali, su cambiadori de su canali opuru s'alluidori specìficu studaus e allueus luegus su sonu. Pigau de s'ingresu "click" (chi est onomatopèuticu) e furriau a sa grafia nosta; ma sigomenti ca "clich" iat a podi essi lìgiu mali (CH a tipu "cherries" o "chili") deu nau de aciungi in sa scriidura sa I prostètica puru . Duncas "CK"="CHI" e naraus CLICHI(S).
(su) CAMBIADORI: est una spècia de alluidori chi podit tenni duas o prus positzionis e serbit po cambiai sa mitza sonora de unu canali àudio (po esempru de Phono a Line). In su passau, sigomenti ca is mixer fiant fatus po amisturai sa mùsica, po scarrafiai s'imperaràt s'alluidori faendi su clichi passendi de Phono (chi ndi arribàt su sonu de su discu) a Line (chi fiat sbuidu!). Arregordu cun praxeri chi su "clichi" faiat in so sonu puru, ca su passàgiu lestru e arripìtiu intra de Phono e Line fait una scarrighedda de "massa elètrica"! Custa costa si podit intendi beni in is discus Rap finsas a sa mitadi de is annus '90.
DMC WORLD DJ CHAMPIONSHIPS 2001 – SA FINALI DE LONDRA
Su 6 e su 7 de su mesi de Ladàmini, in Londra, s'ant a fai is finalis de su DMC WORLD DJ CHAMPIONSHIPS 2011, categorias:
6 minùtus (scioru de DMC clàssicu)
Supremacy (a disfida)
Team (trumas)
Eus a cumentai beni apustis totu sa cosa, candu s'at a sciri e chini totu at bintu. Po imoi bollu a fai sceti unu cunsideru: in sa finali ddoi funt digeis de Kènya, Taiwan, Indonesia, Puerto Rico...e deu nau chi ant a si fai balli puru! Est sa globalizatzioni, o piciocus, e in sa mùsica est una cosa bona meda!
Pregontus: Dj Vajra (U.S.A. DMC Champion 2011)
E custa borta mi-nci scapat s'arrisu diaderus! Teneus s'onori mannu de pubricai unu pregontu fatu a unu digei "potenti meda", su campioni friscu-friscu de su DMC U.S.A. 2011 (chi si-dda at a batallai a sa finali mondiali in Londra in su mesi chi intrat), unu grandu digei de batalla chi tenit aìnturu sa scola bècia e dda portat in sa scola noa, scarrafiadori precisu, gioguladori fantasiosu e sceberadori de crassi de hip hop e funk: Chris "Dj Vajra" Karn de Denver (Colorado). Ita àteru de nai? Chi torru gràtzias meda a Verònica Atzei po s'agiudu cun s'ingresu! Imoi, perou, andaus a ligi su pregontu:
Saludi Chris e beni beniu in su blog de "Su Digei", su primu blog apitzus de chistionis tènnicas de digei (e no sceti!).
1 - SU DIGEI: Po mei ses unu de is mellus "digeis de batalla" de su mundu e m'arregordu chi Q-Bert iat nau chi ses unu de is suus "digeis de DMC" preferius. Ti bollu pregontai unu parrimentu personali meda: in su 2011 esistit ancora su digei de batalla in cumpetitzioni e creadori? Poita ca mi parit chi is tennologias noas ant creau làcanas creadoras fortis in su matessi tempus chi ant smenguau is làcanas tènnicas.
R - DJ VAJRA: Deu pensu chena de dudas chi su digei creadori e in cumpetitzioni bivit ancora. Faendi umperai is tennologias noas in is batallas si funt donadas a is digeis unu sciacumannu de maneras de nci sonai comenti mai iant tentu ananti. Su DVS at cambiau su giogu a su mellus.
2 - SU DIGEI: Abarraus apitzus de is chistionis tènnicas (chi nosi praxint aici meda!): tui umperas a Serato, cun su TTM-57 sèmpiri prontu a s'azioni. Cali est su prus bantaxu mannu chi as tentu de-i custu sistema e cali su prus sbantaxu mannu?
R- DJ VAJRA: Sa mellus cosa umperendi a su Serato impari a su 57 est chi tenis a totu is controllus in su mixer. Sa cosa lègia est chi no ddoi funt teclas bastantementi e depis cambiai de truma in truma po funtzionis diferentis.
3- SU DIGEI: Su frunimentu cosa tua is cuncordau de manera diferenti candu sonas cun trumas "hip hop"?
R - DJ VAJRA: Seu sonendi dònnia tanti cun d-una banda de Denver chi ddi narant "Big Wheel", e candu nci sonu impari umperu a unu pratu, solitamenti. Candu tenis unu sonadori de arratantina forti meda, su giogulamentu sonat comenti a una cosa no professionali.
4 - SU DIGEI: Chistionendi di hip hop: est una genia de mùsica chi ses liau meda ma ddu ses a sa matessi manera a su funky. Est berus? Candu depis fai una scalita chi ponit impari a s'hip hop e a su funky su sceberu de sa filera de is cantzonis est liada prus a sa lestresa o is sonus insoru?
R - DJ VAJRA: Mi praxint medas genias de mùsica, hip hop e funky incluius. Sa lestresa contat in su sceberu de is cantzonis de amisturai, ma tocat a nci traballai apitzus de is sonus puru. Fatzu unu sciacumannu de proas e de faddinas candu ddus pongu aparis. S'arresultau a s'acabu depit sonai beni in totu su chi fatzu.
5 - SU DIGEI: Apu fatu unu pregontu a Dj Angelo (grandu digei ingresu) e issu at nau una cosa chi mi praxit: "No mi potzu arriscai de biri a genti arròscia in s'interis chi seu faendi unus milli gioghitus, est mellu a tenni unu spetàculu cun su 75% de mùsica e su 25% de scioru". Ses diacòrdiu? Tenis su matessi acostamentu?
R - DJ VAJRA: Dipendit de sa genti, podit essi de prus o de amancu, perou eja, seu deacòrdiu.
6 - SU DIGEI: Ita nosi naras de is primus seti mesis de su 2011 cosa tua de s'ala professionali? As fatu medas cuncertus?
R - DJ VAJRA: Ocannu mi seu cuncentrau meda apitzus de is batallas, ma apu fatu calancunu cuncertu togu puru. Custu est stètiu siguramenti su mellus annu de sa carrera mia de digei, e speru de sighiri a otenni de prus.
7 - SU DIGEI: Torraus a is batallas: su DMC Online Dj Battle parit una grandu cumpetitzioni e su fatu chi as participau tui puru mi torrat una cunfirma de traessu. Cali est s'impressioni tua generali? Calincunu de timi?
R - DJ VAJRA: No seu siguru a su 100% chi apu a sighiri ancora in sa batalla in s'arretza, poita ca apu bintu is finalis DMC USA e seu giai prontu po andai a-i cussas mondialis. Is àterus batalladoris funt totus bonus meda, ma deu no timu a nemus.
8 - SU DIGEI: Calincuna inditadura po is giòvunus chi nosi ligint?
R - DJ VAJRA: Traballu tostau, passioni e costàntzia a s'acabu ant a pagai.
9 - SU DIGEI: Ses bènniu mai in Sardìnnia? Ita ndi pentzas de s'ìsula nosta?
R - DJ VAJRA: No seu stètiu mai in Sardìnnia ma m'iat a praxi MEDA a nci andai una dii. Seu sìguru chi innia est bellu meda!
10 - SU DIGEI: S'annu chi benit is Denver Nuggets ant a agafai is playoffs?
R - DJ VAJRA: No creu chi is Nuggets ant a fai is playoff s'annu chi benit. Trupu trumas fortis in su West, e is Nuggets no tentint "star" intra de is giogadoris. No podis binci chena de unu "go-to" giogadori a s'atacu.
SU DIGEI: Gràtzias meda po sa gentilesa e sa passièntzia. Speraus de ti biri luegus in Europa!
DJ VAJRA: Gràtzias!!
Versioni ingresa de su pregontu.
Avotai genti, avotai!
Chi si fait praxeri podeis avotai a Dj Cordella chi est intra de is 22 digeis chi funt lòmpius a-i custa torrada. Su 30 de Austu is 10 digeis chi ant a airi arriciu prus avotus ant a si-dda gherrai in d-una batalla manna finali, chi ndi at a bogai su primu "DMC Online DJ Champion 2011". Su Digei narat de avotai a Dj Cordella, ca ddi iat fatu unu pregontu de pagu e nosi pensaus chi si-ddu merescit custu avotixeddu! Ajò, amollai-si-nci!
Custu est su bivimentu po avotai.


text:
Warflex Speed Booster Apps: Scratch Nerds 2
Unu de is prus barrancus mannus de su digei scarrafiadori e su de no tenni luegus sa possibilidadi de scioberai basi de lestresa e sonus diferentis chena de nci depi perdi tempus a cambiai discus, torrai a ponni sa puntina a s'inghitzu de sa tràcia, cuncordai loops de sonai de su computer, ecc.. Unus cantu annus a oi funt bessius is "loopers", est a nai programeddus po MAC e PC chi pòrtant aìnturu unus cantu loops chi si podint scioberai de una gràfica (càstia-tì Yourlooper), ma sèmpiri abarràt su strobu de si portai avatu su computer, de ddu allùiri, de aberri su file, ecc.. Cun sa spainadura manna de is "smartphones" de-i custus ùrtimus ddus annus s' 'idea est stètia lestra: a nci ponni in su telefuneddu, àbili a ligi programeddus cun sonus e gràfica, su chi ananti si depiat umperai amarolla cun su computer. E insaras sa Thudrumble, sienda americana de Q-Bert e Yogafrog, digeis amigus e sòtzius de diora, sèmpiri prontus a imbentai ainas noas po su mercau, at fatu unas cantu apps po iOS e Android chi, a s'acabu, funt loopers chi pòrtant aìnturu sonus de produsidoris mannus impari a s'arreguladura de sa lestresa, est a nai sa possibilidadi de tenni unu muntoni de loops sèmpiri in busciaca, prontus po is allenamentus. Po nai, cun 1,79 èurus si podit comporai Warflex Scratch Nerds 2, fatu de Dj Craze e de Dj Klever, apitzus de is sonus de su mixtape insoru Scratch Nerds 2. Funt ainas bonas meda e baratas: gavetu de su telefuneddu a su micser, "thaaa/fresh" in su pratu e una dexina de loops prontus. Candu sa tennologia amelliorat aici meda su taballu de su digei est unu spassiu mannu.


text:
Caru Professori, ddi pedu sa garbosidadi de pubricai una “rettifica” a una cosa chi at scritu, chi no arrespundit a beridadi.
“Ovviamente, quando si è trattato di presidiare il Consiglio Regionale, o trattare a muso duro con l’Assessore, Oreste Pili, Perdu Perra, Ivo Murgia, Amos Cardia, Giampaolo Pisu, Stefano Cherchi non erano rintracciabili.
Però su dinai candu arribbat gei ddis praxit….
E la Regione l’ha distribuito a tutti, anche a loro.
Pero issus faint sempri custa gherra contra a su movimentu linguisticu….unu machiori”
Deu, gràtzias a Deus, tèngiu unu traballu miu (comenti fustei sciit seu dotori de mexinas), duncas no apu mai tentu tempus (e nimancu abisòngiu, po bona sorti) de traballai cun sa lìngua ni de andai a presidiai su Consillu Regionali o de certai cun s’Assessori.
Po cussu depit essi craru ca NO APU MAI ARRICIU UNU FRANCU de sa Regioni Sarda e NO ND’APU MAI NIMANCU PEDIU.
Po su chi spetat a “sa gherra contra a su movimentu linguìsticu”, is chi mi connoscint sciint beni meda ca est cosa chi est atesu meda de is pensus mius e su pagu chi circu de fai, in su pagu tempus lìberu e po su prus finsas paghendi de busciaca mia, est PO su sardu, NO CONTRAS. Tzertu no totus de su movimentu podeus tenni is pròpius ideas asuba de is interbentus de fai, ma custu si narat democratzia.
Saludus
Stèvini (Stefano) Cherchi
Ma su dinai ge est arribbau fintzas a is comunus chi non imperant sa LSC!
Robbertu Bolognesi


text:
Fenìtzios
Artìculu in LSC
Is Fenìtzios fiant unu pòpulu de s'antighidade originàriu de sa regione de su Mediterràneu chi currespondet aprossimadamente a s'atuale Lìbanu. Is novas prus antigas chi nde fàghent fentomu remontant a su de 21 sèculos a.C. Sa denominatzione si depet a autores gregos chi ant iscritu de issos. Sa Fenìtzia est semper istada partida intre unas cantas tzitades, de sas cales is prus importantes fiant Byblos, Sidone, Tyros e Arwas e non s'ischit chi custas teniant cussèntzia de una identidade comuna. Is istòricos ant torradu a pigare s'agetivu « fenìtziu » pro desinniare sa tziviltade chi est frorida in sa regione intre su 1200 e su 300 a.C.
Is raighinas de sa tziviltade fenìtzia s'agatant in is culturas de s'àrea mediterrànea de Oriente Mèdiu a partire de su segundu millènniu a.C. Totu is biddas de sa benidora Fenìtzia esistiant giai. Capitales de rènnios minore, fiant tzitades de mercados importantes, e ddi perteniant una cultura de chi is fenìtzios diant èssere is erederis deretos. A fatu de cuntronos chi aiant tocadu s'Oriente Mèdiu a manu de su 1200, si fiat aberta una era noa pro issas. Liberas de s'amparu de is antigos poderios chi ddos dominaiant (Impèriu egitzianu nou, Impèriu hitita), aiant tentu a disponimentu unu perìodu de autonomia chi ddis aiat permitidu de istèrrere meda is retzas cummertziales issoro, fintzas a s'imbiare in unu movimentu de ispaniadura a manu de totu su Mediterràneu. Is fenìtzios emigrados aiant fundadu tzitades in unos cantos logos de Tzipru, Sitzìlia, Sardigna, de sa penìsula Ibèrica, de sa Grèghia antiga ( in territòriu de s'atualeTurchia) e de s'Àfrica de su norte.
A partire dae su de 8 sèculos a.C. is tzitades fenìtzias aiant pèrdidu autonomia, e fiant a fatu dominadas dae sos Assiros, sos Babilonesos, sos Persos, sos Matzèdones e a pustis de sos Romanos. In s'intertantu aiant sighidu a mantènnere importu cummertziale e a persighire s'ispaniadura issoro. Parallelamente, sas cussòrgias fenìtzias de su Mediterràneu otzidentale fiant rutas suta ròdia de sa tzitade de Cartàgine, dende inghitzu a una tziviltade ispetzìfica, narada « cartaginesa » o « punica ». Sa tziviltade cartaginesa diat rapresentare una variedade de sa fenìtzia chi, surbende elementos de culturas indìgenas, aiat connotu evolutzione pròpia. Fiat istada noantimes derrotada de is romanos in su segundu sèculu, a fatu de is gherras pùnicas. Cun tantu de custu fatu, siat in Fenìtzia, siat in Àfrica de su norte is culturas locales cunderbaiant aspetos peculiares fintzas a sos primos sèculos de s'era nostra.
Is fenìtzios fiant navigadores arriscados, etzellentes mercaderis e artesanos. Est dificultosu andare prus a in antis de is testimonias esteriores subra de issos, ca is funtes chi aproliant de sa Fenìtzia sunt meda limitadas: s'agatat meda pagos testos iscritos e pagos sitos.
Sa conchista prus connota de sa tziviltade fenìtzia est sa codìfica de un'alfabetu propiu, a chi chene duda si depet a s'orìgine de sos alfabetos prus usados de su mundu antigu (alfabetu gregu, alfabetu arameu), mancari non siat su primu alfabetu. Sa tziviltade fenìtzia presentaiat puntos numerosos a comunu cun is populatziones chi ddos aiant pretzididos in su Levante (ragrupados fatu·fatu suta su tremene de Cananeos), cosa chi permitet de cumprèndere megius unos aspetos de is istitutzione polìticas e fintzas prus de is creèntzias e pràticas religiosas issoro.


text:
Giuseppe Gazzaniga, Povere femmine da Don Giovanni o sia Il convitato di pietra; Donna Elvira: Maria Luisa Giorgetti; Orchestra della Radiotelevisione della Svizzera Italiana, direttore Herbert Handt
Wolfgang Amadeus Mozart, Ah, chi mi dice mai-Chi è là? da Don Giovanni; Donna Elvira: Elisabeth Schwarzkopf – Don Giovanni: Eberhard Wächter – Leporello: Giuseppe Taddei; Philharmonia Orchestra, direttore Carlo Maria Giulini
Giuseppe Gazzaniga, Scene XVI-XVIII da Don Giovanni o sia Il convitato di pietra; Donna Elvira: Maria Luisa Giorgetti – Don Giovanni: Fernando Jacopucci – Maturina: Maria Grazia Ferracini; Orchestra della Radiotelevisione della Svizzera Italiana, direttore Herbert Handt
Wolfgang Amadeus Mozart, Ah, fuggi il traditor da Don Giovanni; Donna Elvira: Charlotte Margiono; English Baroque Soloists, direttore John Eliot Gardiner
Wolfgang Amadeus Mozart, Non ti fidar, o misera da Don Giovanni; Donna Elvira: Ann Murray – Donn’Anna: Edita Gruberova – Don Ottavio: Francisco Araiza – Don Giovanni: Thomas Allen; Orchestra del Teatro alla Scala, direttore Riccardo Muti
Wolfgang Amadeus Mozart, Ah taci, ingiusto core – Sola, sola in buio loco – In quali eccessi, o numi-Mi tradì quell’alma ingrata da Don Giovanni; Donna Elvira: Elisabeth Schwarzkopf – Donn’Anna: Joan Sutherland – Don Ottavio: Luigi Alva – Don Giovanni: Eberhard Wächter – Leporello: Giuseppe Taddei; Philharmonia Orchestra, direttore Carlo Maria Giulini
Iscriviti alla newsletter
x
Iscriviti alla mailing list di RTC
Per rimanere sempre aggiornati sui contenuti indediti, i palinsesti, i programmi le novità e i nuovi servizi di RTC, iscriviti alla nostra newsletter.


text:
Aborìgenos canàrios
Artìculu in LSC
Sa denuminatzione de aborígenes canàrios s'àplicat genericamente a sos diferentes pòpulos de orìgine bèrbera chi biviant in is ìsulas Canàrias in antis de sa conchista de s'artzipèlagu chi fiat acontèssida intre su 1402 e su 1496. Sunt classificados che «aborìgenos», mancari sunt fintzas connotos che antigos canàrios e susetotus che guanches (lege guances), trèmene chi originalmente si referiat petzi a sos aborìgenos de etnia berbera de s'isula de Tenerife.[1][2] Àteros nùmenes de impitu minoritàriu sunt indígenos canàrios.[3]
Is aborìgenos de is ìsulas Canàrias fiant s'ùnicu pòpulu nadiu chi biviat in sa regione macaronesia, giai ca in sas ìsulas Azorras, Cabu Birde, Madeira e ìsulas Arestes no est istada constatada niuna cultura nadia in antis de s'arribbu de sos europeos a estos artzipèlagos.
Trèmenes ispetzìficos pro sos aborìgenos canàrios de cada isla[modìfica | modìfica su còdighe de orìgine]
Distintas fontes sostenent ca sos bividores de cada ìsula impitaiant etònimos ispetzìficos.[1][4] Noantimes, su Dotore José Farrujia afirmat chi cusso trèmenes sunt modernos o «modismos» chentza de caràtere istòricu.
- El Hierro - Bimbaches.
- La Palma - Benahoaritas o Auaritas.
- La Gomera - Gomeritas o Gomeros.
- Tenerife - Guances.
- Gran Canària - Canàrios
- Fuerteventura y Lanzarote - Mahos.
Orìgine de s'antiga populatzione de Canàrias[modìfica | modìfica su còdighe de orìgine]
Segundu is teorias prus atzetadas, is primos aborìgenos canàrios diant arribbare de su norte de Àfrica intre su de 5 sèculos a.C. e su comintzu de s'era cristiana. Iscobertas archeològicas reghentes fàghent creere chi su primu populamentu diat àere pòdidu tènnere logu meda in antis, in su de 10 sèculos a.C.[5] In Tenerife, concretamente in sa zona Archològica de la Cueva de los Guanches in Icod de los Vinos, at istimadu sas cronologias prus antigas prus antigas de Canàrias cun dataduras in intorinos de su 6 sèculos a.C.[6]
Notas[modìfica | modìfica su còdighe de orìgine]
- ↑ 1.0 1.1 (ES) Ignacio Reyes, Gentilicios, in Mundo Guanche, Los Realejos, Santa Cruz de Tenerife, Asociación Mundo Guanche, 2007-01. URL consultadu su 12 cabudanni 2014.
«A cara de su 1590, unu istòricu chi aiat firmadu s'òpera sua cun su pseudònimu de Juan de Abreu Galindo (III, 13) aiat impitadu custu nùmene esprimidu de manera inechivocabile in limba amazigh: «Esta ysla de Tenerife se llama en su comun hablar Chíneche, y alos naturales llamaban Bincheni». Unu sèculu prus a tàrdiu, su méigu e fintzas istòricu Tomás Marín de Cubas (1694: 26v, 50) aiat relatadu su matessi datu, però custa borta suta una forma ligeramente distinta: «[a] los naturales le[s] llaman Guanchini». Sas diferèntzias istant in su fatu chi un autore aiat apuntadu su plurale e s'àteru, su singulare: wanshen, pl. winshen. Pro ite s'enuntziadu mantenet su relatu cun su nùmene de s'ìsula, Ashenshen (o Ašenšen), caraterizadu dae sa reduplicatzione espressiva de su tema chi si perdet in su gentilìtziu. Dae inoghe derivant totu si variantes chi oe connoschemos, sa prus famosa de sas cales est sa boghe ‘guanche’.».
- ↑ (ES) Juan de Abréu Galindo, Capítulo XII (PDF), in Valentín Sanz (a incuru de), Historia de la conquista de las siete islas de Gran Canaria, Biblioteca Canaria, III, Santa Cruz de Tenerife, 1940 [1632], p. 221. URL consultadu su 12 cabudanni 2014.
- ↑ Pro nd'ischire de prus subra s'usu de su trèmene indìgenu contra aborìgenu si podet consultare s'artìculu (ES) José Farrujia de la Rosa, La identidad de los indígenas canarios, in La Opinión de Tenerife, 4 ghennàrgiu 2009. URL consultadu su 19 martzu 2014.
- ↑ (ES) Juan de Abréu Galindo, Capítulo I (PDF), in Valentín Sanz (a incuru de), Historia de la conquista de las siete islas de Gran Canaria, Biblioteca Canaria, III, Santa Cruz de Tenerife, 1940 [1632], p. 188. URL consultadu su 12 cabudanni 2014.
«Però sos naturales naraiant a esta ìsula in su linguàgiu suo Benahoare, chi in castellanu cheret nàrrer pàtria mia, o terra mia; ca mancari sos nùmenes inditant duas cosas diferentes, sigomente is bividores non teniant nova de àtera terra, no ischiant distinghere terra cun pàtria.».
- ↑ (ES) La Provincia-Diario de Las Palmas, El yacimiento obligará a reescribir la historia canaria, in www.laprovincia.es. URL consultadu su 12 freàrgiu 2020.
- ↑ (ES) Marcelino J. del Arco Aguilar, María del Carmen del Arco Aguilar, María Mercedes del Arco Aguilar, Emilio Atiénzar Armas, Cecilia González Hernández e María Candelaria Rosario Adrián, El menceyato de Icod en el poblamiento de Tenerife. D. Gaspar, Las Palomas y Los Guanches. Sobre el poblamiento y las estrategias de alimentación vegetal entre los guanches (PDF), in Eres. Arqueología/Bioantropología, nº 9, Santa Cruz de Tenerife, Museo Arqueológico de Tenerife, 2000, pp. 67-129, ISSN 1130-6572 .


text:
LYRIC / PARODDI / PARULLE / CANTI
Frammezu à focu è pienti
Ci campa una zitella
Maculata hà la pella
Di fulighjine è turmenti
In le strette in ruvina
Ella sempre ghjoca à boccarisa
Un si vole lascià, dicisa,
Mette u core in pulvina
In un scornu di a so mente
Sempre sempre ci canta una fata
Una rima s’hè calata
E so pene si sò spente
In un scornu di a so mente
Sempre sempre ci balla una fata
I passi di a so ballata
So di viaghji è sumente
Induv’è u male strughje a vita
C’insegna una strada issa zitella
Cù a so risa citadella
Di felicità infinita


text:
Opera di riferimento: Condaxi Cabrevadu
Ordinj, sost. m. sing., ordine, successione, ma anche sistema di cose uguali, categoria, 1.4; ordines: m. pl., 2.24; ordjnes: 2.25; Et de totu su q(ui) apo agatadu scritu jn su archjvu et condaxi antigu dessa dita eclesia de Santu Martinj, totu per ordinj secundu jnnie si mostrahat et est notadu, 1.4; Et qui habeat dicere quia bene est custu bene quj apo fatu assa Eclesia de Santu Martinj de Aristanjs, habeat beneditionem de Deus e de Sancta Maria, et de novem ordines Angelorum, et de duodecjm Apostolis, et de sexdecjm Profetis, et de xxiiij Senioribus, et de cccxviij Patribus, et de omnjbus Sanctis Dej. Amen. Et quj habeat dicere quia male est custu bene quj apo fato, habeat maleditionem de Deus et de Sancta Maria, et de novem ordjnes Angelorum, 2.24–25.


text:
Bàsciu elètricu
logudoresu · LSC · nugoresu
Su bàsciu elètricu (fintzas ghitarra bàsciu o bàsciu sceti) est unu strumentu a cordas.
Nascit de sa necessidadi de produsi sonus rìtmicos bàscius cun unu trastu prus cumpatu, prus baratu, prus fàcile de fraigai e carrai de su contrabàsciu, chi fiat su strumentu incarrigau de custa faina me is annus 40 e 50. Po custu, su bàsciu iat pigau una forma chi asimbillat bastanti a sa de sa ghitarra. Parit difatis una ghitarra elètrica, ma cun unu corpus prus mannu, mànigu prus longu e de sòlitu cuàturu o cincu cordas[1]. Comenti sa ghitarra elètrica, e a s'imbessi de su bàsciu acùsticu, su bàsciu elètricu bolit collegau a un'amplificadori po s'intendi su sonu.
Po evitai un'impreu esagerau de lìnias in prus asuba de su pentagrama, su bàsciu elètricu - comenti su contrabàsciu - sonat un'otava prus bàscia de is notas arrapresentadas in sa notatzioni musicali.
De is annus '50, su bàsciu elètricu at pigau sèmpiri de prus su logu de su contrabàsciu in sa mùsica populari comenti strumentu de sa setzioni rìtmica chi manigiat is lìnias de bàsciu[2].
Su bàsciu elètricu s'impreat comenti acumpangiamentu o strumentu solista in agiumai dònnia stili de mùsica populari in su mundu, comenti blues, flamencu, jazz, pop, punk, reggae e rock[3].
RiferimentusModìfica
- ↑ Bass guitar, in The New Grove Dictionary of Music and Musicians.
- ↑ Double bass, in New Grove Dictionary of Music and Musicians.
- ↑ Ed Friedland, Bass grooves : develop your groove & play like the pros in any style, San Francisco, Backbeat Books, 2004, p. 112, ISBN 0-87930-777-3, OCLC 55502464. URL consultadu su 14 santandria 2021.